Prijedlog da se Miločer vrati Karađorđevićima podigao Budvu na noge\nZahtjevom za restituciju porodica Karađorđević traži i vilu Miločer (fotografija iz 2015. godine)\nRestitucija imovine srpske kraljevske porodice Karađorđević u Crnoj Gori nije pitanje pravne osnove već političke volje, kazao je za Radio Slobodna Evropa (RSE) srpski prestolonasljednik Aleksandar Karađorđević.\n"Ovdje nije tema imovina kraljevske porodice, već pitanje privatnog vlasništva", navodi Karađorđević u pisanoj izjavi.\nKarađorđevići su 2005. podnijeli zahtjev za vraćanje nekretnina koje su im oduzete 1947. odlukom Narodne skupštine Federativne Narodne Republike Jugoslavije.\nTema vraćanja imovine Karađorđevićima aktuelizovana je izjavom predsjednika Opštine Budva Marka Carevića od 14. jula da Crna Gora treba da im vrati imovinu koju je, kako smatra, bespravno oduzela, što je dan kasnije potvrdio i za RSE.\n"Očekujem da će nova vlast raditi u interesu države i građana, te da će napraviti pravni sistem u kojem će pravo funkcionisati kako treba. Tu samo treba dobra volja i logika. Ja ne odlučujem, ali ako se budem pitao, javno iznosim svoj stav jer sam i došao da mijenjam na bolje", kazao je Carević za RSE.\nMarko Carević (na fotografiji, 18. juni 2020.): Da nova vlast napravi pravni sistem u kojem će pravo funkcionisati\nCarević je iz Demokratskog fronta (DF), koji je najjača snaga parlamentarne većine koja je osvojila vlast na izborima avgusta prošle godine, zajedno sa Demokratama i Građanskim pokretom URA.\nNa tim izborima vlast je, nakon tri decenije, izgubila Demokratska partija socijalista (DPS), koja je imala negativan stav prema zahtjevima Karađorđevića da im se vrati imovina u Crnoj Gori.\nNa pitanje RSE da li očekuje da promjena vlasti u Crnoj Gori utiče na proces restitucije, srpski prestolonasljednik nije konkretno odgovorio.\n"Situacija je ista kao što je bila i prethodnih godina – uvijek je bilo u rukama Vlade da učini pravu stvar", naveo je Karađorđević.\nAleksandar Karađorđević (na fotografiji, 16. mart 2016.): Restitucija imovine nije pitanje pravne osnove već političke volje\nVlada i Ministarstvo finansija, u čijem se resoru imovinska pitanja, nisu odgovorili na pitanje RSE kakav je njihov stav povodom zahtjeva Karađorđevića za povraćaj imovine.\nKoalicioni partneri takođe kritikuju\nCarevićev stav da država treba da vrati imovinu Karađorđevićima je naišla na negativne reakcije njegovih koalicionih partnera iz Demokrata.\nPredsjednik Skupštine opštine Budva Krsto Radović, iz Demokrata, ogradio se od Carevićeve izjave da Crna Gora treba vratiti nekretnine Karađorđevićima.\n"Osim ukoliko u međuvremenu nije postao pravni zastupnik porodice Karađorđević, pa je ojačao pravni tim koji ih zastupa predvođen Anom Kolarević, sestrom predsjednika države Mila Đukanovića", poručio je Radović.\nU kancelariji Ane Đukanović je RSE rečeno da su oni ranije zastupali srpsku kraljevsku porodicu, ali da ta saradnja završena prije nekoliko godina.\nOglasio se i predsjednik Parlamenta, lider Demokrata Aleksa Bečić.\n"Ja sam uvijek pobornik bratskih odnosa, ali koga biram između Petrovića i Karađorđevića, uvijek i na svakom mjestu Petroviće. Ako je nekome nešto nejasno u dijelu prava, ima nadležne organe, sudove", kazao je Bečić povodom Carevićeve izjave.\nNaime, nakon Prvog svjetskog rata crnogorska dinastija Petrović je protjerana, a Crna Gora je prisajedinjena Kraljevini Srbiji kojom su vladali Karađorđevići. Nakon toga, kao dio Srbije je ušla u novoformiranu Kraljevinu Srba Hrvata i Slovenaca.\nParlament Crne Gore je novembra 2018. usvojio Rezoluciju kojom se konstatuje da je nelegalna i nelegitimna Podgorička skupština, sastavljena nakon Prvog svjetskog rata 1918, bila instrument kojim je izvršen prevrat u Crnoj Gori, ukinut njen dotadašnji suverenitet, a teritorija Crne Gore prisajedinjena Kraljevini Srbiji, nasilno detronizovan kralj Nikola I Petrović Njegoš i omogućeno nezakonito ukidanje autokefalnosti Crnogorske crkve.\nIz vladajućeg pokreta URA, pak, pozivaju na oprez. Poslanica URA iz Budve Božena Jelušić kaže da je restitucija kao proces neupitna.\n"Što se konkretno imanja Karađorđevića tiče, upravo zbog toga što je u pitanju sticanje sa pozicije moći, što tu postoji još mnogo drugih elemenata koje treba uzeti u obzir, mislim da je ovakva jedna brzina, ili jedna vrsta senzacionalizma sa kojim se ovom problemu pristupa, indikativna. Čini mi se da treba biti oprezan", ocjenjuje Jelušić za RSE.\nIz vrha Carevićevog DF-a nijesu se oglašavali ovim povodom.\nOpozicija oštro reaguje\nIz opozicije su kazali da vlast želi da vrati državnu imovinu onima čiji su preci okupirali Crnu Goru.\nIz Socijaldemokratske partije (SDP) su poručili Careviću da mu ne priliči da "kao uzurpator tumači pravo", aludirajući na objavu Istraživačkog centra MANS iz 2020. da je poljoprivredni kompleks kod Budve nezakonito napravio na pola miliona kvadrata državnog zemljišta.\n"Umjesto da vrati uzurpiranu imovinu na kojoj je razvio biznis, Carević dijeli lekcije i želi da po istom principu krčmi državnu imovinu na Svetom Stefanu i Miločeru i da je, bez odluka pravosudnih organa, vrati onima čiji su preci okupirali Crnu Goru. Onima koji Crnoj Gori i Crnogorcima duguju vječno izvinjenje za okupaciju zemlje i ukidanje Crnogorske pravoslavne crkve", navodi se u saopštenju SDP-a.\nIz budvanskog DPS-a su poručili Careviću da je prvi u redu za vraćanje otete državne imovine.\n"Što se tiče otimanja zemljišta države Crne Gore, poručujemo Careviću da je sa tom praksom završeno 21. maja 2006. godine, te da će se stvari u narednom periodu na ovu temu odvijati isključivo u smjeru suprotnom od ovog kojeg on priželjkuje", saopštili su iz DPS-a.\nA što traže Karađorđevići?\nZahtjevom za restituciju porodica Karađorđević traži vilu "Miločer", veliki dio Miločerskog parka, parcele u Pržnom i na Svetom Stefanu, te kuću na Cetinju i objekat u Rijeci Crnojevića.\nVraćanje imovine bivšim vlasnicima u Crnoj Gori je propisano Zakonom o restituciji iz 2004. godine, a sprovodi ga Komisija za povraćaj i obeštećenje koja je dio Ministarstva finansija.\nKomisija je dva puta odbila zahtjev kraljevske porodice 2007. i 2012. godine, nakon čega su Karađorđevići uložili žalbu.\n"Nakon žalbi koje smo podnijeli i sprovedenih sudskih postupaka, oba puta je sud poništio ove odluke i vratio postupak Komisiji za restituciju, gdje je još u toku prvostepeni postupak", navodi se u dopisu Karađorđevića.\nMještani i imovina Karađorđevića\nPojedini mještani 2017.godine prvi put su saznali da se u zahtjevu Karađorđevića pominje i njihova imovina, iako kažu da generacijama posjeduju uredna dokumenta o vlasništvu.\nPovodom aktuelnog slučaja, nevladino udruženje "Za ljepši Sveti Stefan" poručilo je predsjedniku Opštine Budva da se ostavi Paštrovića, te da prestane da uređuje njihovo dvorište.\n"Gospodin Carević je u maniru populističkih političara i skandaloznim poluinformacijama istupio ispred Pastrovića, da nam on lično uređuje dvorište, pozivajući državne organe da izvrše restituciju imovine Karađorđevića. Ovim putem smo izazvani na oštru reakciju i poručujemo mu da se ostavi Paštrovića", poručili su iz nevladine organizacije.\nDodaju da je pleme Paštrovića, koje naseljava taj dio Budve, tokom istorije bilo lojalno srpskoj dinastiji Karađorđevića.\nKo gazduje imovinom koju Karađorđevići potražuju?\nNajveći dio nekretnina koje Karađorđevići potražuju je u vlasništvu države Crne Gore, preko većinskog udjela u akcionarskom društvu "Sveti Stefan hoteli" koje njima upravlja.\nHotelski kompleksi Sveti Stefan i Miločer su 2007. dati u dugogodišnji zakup kompaniji Adriatic Properties, koja ih je rekonstruisala, a na parceli koju takođe potražuju Karađorđevići, gradi novi hotel sa pet zvjezdica i apartmanima.\nCarevićeva izjava o njihovom vraćanju srpskoj kraljevskoj porodici dolazi u vrijeme kada su ti ekskluzivni hoteli zatvoreni tokom sezone, prvi put od kada ih je zakupio strani investitor.\nZatvaranju je prethodilo nekoliko protesta dijela mještana koji su, uz učešće Carevića i drugih opštinskih čelnika, blokirali rad gradilišta, protiveći se izgradnji hotela i apartmana i zahtijevajući bezuslovan pristup hotelskim plažama.\nSveti Stefan 'oslobođen' od ekskluzivnosti\nŠta je sa nekadašnjom imovinom Karađorđevića u drugim državama?\nAleksandar Karađorđević i njegova porodica su se vratili u Saveznu Republiku Jugoslaviju (koju su tada činili Crna Gora i Srbija) jula 2001., nakon što je tri mjeseca ranije u skupštini te zemlje usvojen Zakon o ukidanju ukaza iz 1947. godine.\n"U članu dva Zakona je ustanovljeno da će uslovi za povraćaj oduzete imovine biti uređeni posebnim zakonom. Do danas, ništa nije vraćeno, niti je usvojen bilo kakav poseban zakon", navodi Karađorđević dopisu RSE.\nOsim u Crnoj Gori, potomci Karađorđevića tvrde da polažu pravo na imovinu u Sjevernoj Makedoniji (Demir Kapija) i Sloveniji (na Bledu, Bohinju i Brdu kod Kranja).\nPokušaj da Karađorđevići vrate posjed na Brdu kod Kranja nije uspio, jer je Slovenija imala zakon po ugledu na Francusku i slične zemlje, kojim se imovina vraća ukoliko je u pitanju porodično nasljeđe, ali ne i u slučajevima kraljevskih posjeda.


Na mitingu u Kosovskoj Mitrovici Srbi rekli ne Ahtisarijevom planu\nViše od 10.000 žitelja severnog Kosova poručilo je danas sa protesnog mitinga u Kosovskoj Mitrovici da ne prihvataju plan specijalnog izaslanika UN Martija Ahtisarija.\nNa mitingu u organizaciji Srpskog nacionalnog veća, pod sloganom "Za Kosovo i Metohiju u Srbiji", kosovski Srbi su izrazili jedinstven stav o neprihvatanju Ahtisarijevog plana, da se ne mire sa nezavisnim Kosovom, ni sa, kako su rekli, otimajem Pokrajine i razbijanjem Srbije. Lider SNV-a Milan Ivanović poručio je na skupu da "Srbi nikada neće dati Kosovo" i da ako rešenje bude nametnuto i oni imaju pravo na samoopredeljenje.\nIvanović je najavio da će 27. februara u Beogradu, ispred Ambasade SAD biti miting za očuvanje Kosova u sastavu Srbije. Predsednik Zajednice srpskih opština i naselja Marko Jakšić i član beogradskog pregovaračkog tima ocenio je da u Ahtisarijevom planu nema ničeg dobrog za Srbe.\nPredsednici opština sa severa Kosova, Dragiša Milović, Slaviša Ristić i Velimir Bojović ocenili su da je Ahtisarijev plan suprotan Povelji UN i da "daje albanskoj strani sve a srpskoj ništa". Milović je pozvao vlasti u Begoradu i sve stranke da što pre formiraju Skupštinu i pregovarački tim kako bi mogli da zastupaju interese Srbije i kosovskih Srba. Prema najavama SNV, u narednih desetak dana mitinzi će biti održani i u kosovskom Pomoravlju, centralnom Kosovu i Štrpcu.


B-Link, drugi dan – CLUBBING.RS\nB-Link, drugi dan\nOctober 3, 2009 • No Comments •Izveštaji\nSinoć je u prostoru O3ONE-a protekao drugi dan festivala koji se bavio temama iz oblasti naprednog oglašavanja, advertisng-a i metodama direktnog marketinga.\nPrezentacijom Database management koju je održao Dejan Pecaranin ispred kompanije Benet Kernel počeo je drugi dan festivala, sa programskom celinom ADVERTISING COMMUNICATION.\nOvaj deo programa festivala posvecen je poslovnim korisnicima, kompanijama i korporacijama, odnosno njivom identitetu na Web-u. Na ovoj prezentaciji govorilo se o najnaprednijim strategijama dolaženja do potrošaca i načinima da se određeni proizvod što uspešnije plasira na tržište. To u sebi sadrži paradoks, jer se ispostavlja da je odredivanje onog dela populacije koji nije ciljna grupa bitniji za rad na tom polju.\nKako je ovaj deo programa ovogodišnjeg festivala je posvećen poslovnim korisnicima, kompanijama i korporacijama, odnosno njivom identitetu na Web-u, kroz iskustvo agencije HttPool i prezentaciju Radeta Trickovića, imali smo prilike da cujemo šta je to Bihejvioralno oglašavanje i koji su nacini da se odredeni klijenti targetiraju, te se u skladu sa tim, pozicionira i najadekvatnija moguca kampanja. Pošto je ova godina recesivna u skoro svim industrijskim granama, mišljenje predavaca je da ce ova metoda tek zaživeti na našim prostorima.\nU okviru predavanja Limenka kao novi kanal komunikacije predstavile su nam se dve kompanije: Klik mee i Ball pacaging Europe. Boris Dragović i Boris Smoje su, kroz retrospektivu razvoja tehnologija na ovom polju, predstavili da i offline formati mogu postati digitalni. Pivska ambalaža na kojoj se nalazi 2D tag, postala je novi modalitet komuniciranja sa digitalnim svetom. Klik mee je omogucio upotrebu interneta preko mobilnog telefona na do sada najpersonalizovaniji nacin. Njihov zajednicki cilj je da korisnici postanu što familijarniji sa ovom formom.\nZavršna prezentaciju Urban bug-a o svom online izdanju prikazala je benefit skupljanja informacija na jednom mestu i to u virtuelnom prostoru. Pored štampane forme gde postoje tekst i fotografije, na sajtu postoji i web radio – 100 svetskih radio stanica koje mozete slušati dok surfujete. Takode, postoji i web prodavnica gde se predstavljaju mladi dizajneri. Ljudi su informisani o postojanju Urban Bug-ovog foruma koji je startovan, što predstavlja direktnu komunikaciju i pravi online community.\n19h – Uberlife – Emote productions\n20h – Internet ispod haube – Istok Pavlovic\n21h – Da li vec živimo u virtuelnoj realnosti – Nataša Bajc


Hocu.ba Poziv na takmičenje – napiši esej i osvoji 100 KM! – Hocu.ba\nPoziv na takmičenje – napiši esej i osvoji 100 KM!\nObraćamo Vam se ispred Kluba za podršku i rekreaciju osoba sa invaliditetom i mladih „MASA” iz Mostara, a vezano za predstojeći projekat koji realizujemo na području Hercegovačko-neretvanskog kantona.\nUz podršku Globalne inicijative za transnacionalni organizovani kriminal (GI-TOC) realiziramo projekat “Ujedinjeni protiv kriminala”. Globalna inicijativa je međunarodna organizacija, koja je osnovana u Ženevi, sa sjedištem u Beču, koja djeluje uz podršku Ujedinjenih naroda, kao i vlada Njemačke i Velike Britanije.\nKroz naš projekat želimo osnažiti mlade ljude da doprinesu izgradnji otpornosti na kriminalne i koruptivne radnje u njihovom okruženju, te da zajednički pošaljemo poruku da demokratsko društvo počiva na vladavini prava i jednakim prilikama za sve. Naš projekat je ostvario i podršku od strane Ministarstva obraazovanja, nauke, kulture i sporta Hercegovačko-neretvanskog kantona, uz ostvarivanje saglasnosti za realizaciju aktivnosti u školama HNK-a.\nShodno projektnim aktivnostima, želimo mlade sa područja HNK-a, pozvati da uzmu učešće u pisanju eseja na temu “I ti se pitaš!”, kako bi naglasili ulogu svake mlade osobe u društvu i pravo glasa u borbi protiv korupcije i kriminala. Da bismo mladim ljudima predstavili javni poziv za nagradno takmičenje u pisanju eseja, planiramo realizovati radionice i sa mladima razgovarati o uslovima učešća i kriterijima javnog poziva.\nNavedene radionice za učenike sa područja Mostara i Stoca su planirane da se održe od 15. decembra u 11.00 sati za učenike srednjih škola sa područja Mostara i Stoca. Moramo naglasiti da će se navedene radionice održati online putem platforme zoom, sve sa ciljem zaštite zdravlja svih nas.\nUčenici koji budu učestvovali u radionicama imaju pravo učešća u javnom pozivu pisanja eseja, gdje ćemo nagraditi tri najbolja eseja u pojedinačnom iznosu od 100.00 KM. Navedene radionice će trajati do 90 minuta.\nOvim putem vas pozivamo da ovaj poziv proslijedite dalje potencijalno zainteresovnaim osobama, kako bi ostvarili učešće u nagradnom takmičenju pisanju eseja.\nAutor Selma Omerović esej nagrade Takmičenje\n« Motorola Solutions: Grantovi za neprofine organizacije\nUONEDU nudi priliku za praksu mladima »


Višenamjenski prostor za učenike “Sobičak” – Prijavite svoju školu\nHome / Mladi info / Višenamjenski prostor za učenike “Sobičak” – Prijavite svoju školu\nBy eSrebrenica.ba on 7. December 2018.@esrebrenica\nCentar za obrazovne inicijative Step by Step raspisuje javni poziv za prijave za učešće u uspostavljanju višenamjenskih soba za učenike u osnovnim i srednjim školama.\nPravo prijavljivanja i učešća imaju sve osnovne i sve srednje strukovne i tehničke škole u BiH koje su u mogućnosti obezbijediti prostor za realizaciju projektnih aktivnosti tokom trajanja projekta, odnosno jednu godinu, kao i nakon završetka projekta.\nTokom cijele godine, učenici će biti uključeni u učenje kroz iskustvo i sticanje mnogobrojnih praktičnih, životnih vještina, kroz osmišljavanje i renoviranje prostora, dizajniranje i izradu namještaja, izradu plana aktivnosti u „Sobičku“, te angažovanje što većeg broja učenika u ponuđene aktivnosti. Svakoj školi će biti dodijeljen i budžet kojim će, u saradnji sa školama, raspolagati učenici koji učestvuju u projektu.\nPet srednjih tehničkih i strukovnih škola i pet osnovnih škola bit će odabrano za učešće u stvaranju prvih „Sobičaka“. Aktivnosti će zajednički realizirati partnerske škole – po jedna osnovna i jedna srednja škola iz iste zajednice.\nSvaka škola dobija jednaka novčana sredstva za uređenje prostora, sa fokusom na reciklažu i transformaciju već postojećih materijala i namještaja.\nUslove prijavljivanja i detaljnije informacije o projektu “Sobičak – višenamjenska soba za učenike” pročitajte u pozivu koji možete preuzeti OVDJE.\nRok za prijavu je 17. decembar 2018. godine.


UN: Kršenje prekida vatre izazvaće izraelsko-libanski rat\nSavjet bezbjednosti UN upozorio je da bi kršenje prekida neprijateljstva između Izraela i Libana na libanskom jugu "moglo dovesti do novog sukoba koji ni jedna strana u regionu ne može da priušti", javlja AP.\nRezolucija je usvojena sinoć nepunih nedelju dana nakon što je dron za koji se tvrdi da je izraelski pao u uporište Hezbolaha u južnom Libanu i potom su libanski vojnici pucali u sredu na izraelske izviđačke dronove u libanskom vazdušnom prostoru čime je pojačana napetost između dvije zemlje.\nSavjet bezbjednosti je apelovao na sve strane da pokažu maksimalnu uzdržanost i da ne preduzimaju nikakvu akciju koja bi mogla ugroziti prestanak neprijateljstva i destabilizovati region.\nMisija je proširena nakon rata 2006. godine između Izraela i ekstremista Hezbolaha da se mirovnjaci razmjeste duž libansko-izraelske granice i pomognu libanskoj vojsci da proširi kontrolu nad jugom zemlje prvi put u posljednjim decenijama.\nU jednoglasno usvojenoj rezoluciji se ponavlja poziv Izraelu i Libanu da podržavaju stalan prekid vatre i ubrzano razmještanje libanskih snaga na jugu i teritorijalnim vodama te zemlje.\nU njoj se poziva generalni sekretar Antonio Guterres i libanske vojne snage da odrede rok za razmještanje. SB UN je takođe apelovao na sve zemlje da primjenjuju embargo na oružje iz 2006. godine i spriječe prodaju ili snabdijevanje oružjem bilo kog pojedinca ili entiteta u Libanu koji nema ovlašćenje vlade u Bajrutu ili snage UN, što je kritika koja se odnosi na snabdjevače oružjem Hezbolaha.\nV.d. ambasadora SAD Jonathan Cohen naglasio je da embargo na oružje ostaje najviši prioritet i da u narednoj godini UN mora preduzeti ozbiljne korake da pojača izvještavanje i potvrdu o primjeni embarga.\nOn je takođe pozvao da se UNIFIL-u dozvoli neometan i pravovremeni pristup takozvanoj Plavoj liniji, granici između Izraela i Libana, pošto osam mjeseci nakon otkrića tunela za koje se vjeruje da ih je prokopao Hezbolah za napade na izraelsku teritoriju još uvijek ne mogu da joj s libanske strane priđu pripadnici te snage.\nOn je upozorio da ta proiranska šiitska organizacija s obzirom da kontroliše južni Liban ima nameru ne samo da povredi Izrael već čitav region, a da Izrael to neće prihvatiti i poziva međunarodnu zajednicu da odlučno djeluje protiv tog iranskog saveznika u Libanu.


Sa konferencije o zapošljavanju: Socijalni dijalog stvara meganizme koji mogu pomoći da se regulira oblast rada i zapošljavanja - Akta.ba\nSa konferencije o zapošljavanju: Socijalni dijalog stvara meganizme koji mogu pomoći da se regulira oblast rada i zapošljavanja\n27.11.2008. 08:42 / Izvor: Fena\nUčesnici Konferencije o radu i zapošljavanju u BiH 26.11.2008. godine u Sarajevu istakli su značaj socijalnog dijaloga kao bitnog elementa u ekonomskom rastu i procesu evropske integracije.\nPredsjednik Asocijacije poslodavaca BiH Nihad Imamović na konferenciji za novinare kazao je kako očekuje da se se formira ekonomsko-socijalno vijeće na državnom nivou i da poslodavci idu u tom pravcu. Imamović koji je ujedno predsjednik Udruženje poslodavaca Federacije BiH dodao je da takvo vijeće za teritoriju Federacije uspješno funkcioniše i da je uspostavljen dobar dijalog između socijalnih partnera.\nPredsjednica Konfederacije sindikata BiH Ranka Mišić je kazala da u dosadašnjim izlaganjima na konferenciji nisu čuli ništa spektakularno, te da iskustva zemlja članica EU, posebno onih koje su u skorije vrijeme postale članice, prema njenim riječima, nisu ohrabrenje za građane i radnike u BiH jer o tome govore prosjeci plata i stopa nezaposlenosti u tim zemljama.\n"Bosni i Hercegovini su potrebni sposobni političari koji će imati kapaciteta da u BiH privuku kapital u dobrim parterskim i ekonomskim vezama i da se tako omogući zapošljavanje, odnosno da se stvori privredni ambijent koji omogućava poslodavcima da normalno posluju, a radnicima redovnu zaradu od koje mogu živjeti", istakla je Mišić.\nPredstavnici Udruženja industrijskih poslodavaca Finske Filip Hamro Drotz i poljskog Sindikata solidarnosti Slawomir Adamczyk kazali su da je stalan i efikasan dijalog o socijalnim i ekonomskim strategijama od prevashodnog značaja za smanjenja broja nezaposlenih i podizanja životnog standarda.\nPri tome, socijalni dijalog stvara mehanizme koji mogu pomoći da se regulira oblast rada i zapošljavanja, a ovaj sektor je u samom središtu ekonomske aktivnosti.\nRad i zapošljavanje u BiH u okviru procesa evropskih integracija, ključna je tema dvodnevne konferencije koja je u Sarajevu okupila predstavnike sindikata, poslodavaca, vlasti BiH i zvaničnike Evropske unije. Ovaj skup predstavlja dio aktivnosti vezanih za približavanje BiH Evropskoj uniji i približavanje EU građanima BiH.\nU pozdravnom obraćanju danas na početku konferencije visoki predstavnik i specijalni predstavnik Evropske unije u BiH Miroslav Lajčak naglasio je da proces evropskih integracija ima direktan i dinamičan uticaj na stvaranje radnih mjesta, te da poslodavci, sindikat i vlasti moraju uskladiti svoje aktivnosti da bi ubrzali pozitivan učinak.\nFilip Hamro Drotz


Skup protiv migranata i kontraskup u Beogradu, dve strane razdvajala policija (FOTO) - Društvo - Dnevni list Danas\nPočetna » Društvo » Skup protiv migranata i kontraskup u Beogradu, dve strane razdvajala policija (FOTO)\nSkup protiv migranata i kontraskup u Beogradu, dve strane razdvajala policija (FOTO)\nU parku pored Ekonomskog fakulteta u Beogradu večeras je održan skup pristalica organizacije „Narodne patrole“ i kontraskup levičarskih organizacija. Da ne bi došlo do incidenata grupe su bile razdvojene kordonom sastavljenim od više desetina policajaca opremljenih za razbijanje demonstracija.\n5 reagovanja na “Skup protiv migranata i kontraskup u Beogradu, dve strane razdvajala policija (FOTO)”\n26. oktobra 2020. u 07.09\nPo čemu su Narodne patrole desničarska organizacija? Zbog urušavanja moralnih vrednosti i drastičnog porasta kriminala gradjani su primorani da se samoorganizuju radi sopstvene zaštite, kao što je bila praksa na američkom Divljem zapadu (vigilantes). Pre bi se reklo da su simpatizeri AV ultradesničari!\n26. oktobra 2020. u 07.40\n„Levičarima“ bih preporučio da pogledaju (na licu mesta) migrantske i azilantske centre u EU, pa tek onda da organizuju „kontraskupove“.\nDrugo, ne bih imao ništa protiv da ih „pozovu na čaj“ svojoj kući, a zašto da ne, da ih prime na stan.\n26. oktobra 2020. u 08.00\nTo nisu izbeglice, nego ekonomski migranti. I dzabe im pisete „dobro-dosli“, kad oni nece kod nas nego Zapadnu EU.\nOvaj protest je samo protiv njihovog nasilja koje sporevedu, na njihovom prolasku kroz Srbiju, nad lokalnim stanovnistvom.\nZa protekla 24 sata na Kosovu i Metohiji je registrovano 17 novih slučajeva korona virusa, dok je broj testiranih 1.774, a jedna osoba je preminula, saopštio je Institut za javno zdravlje Kosova.


Nastavlja se borba za očuvanje šume na Košutnjaku | Nova Ekonomija\nIz udruženja građana Bitka za Košutnjak upozoravaju da je šuma u tom delu Beograda i dalje u opasnosti, iako je početkom septembra saopšteno da seče drveća neće biti, prenosi Balkan Green Energy News.\nDejan Jovanović iz udruženja građana Bitka za Košutnjak tvrdi da ne postoji dokaz da je izgradnja stambenih objekata na tom području obustavljena.\nUdruženje građana je kako se dodaje tražilo zapisnik sa sastanka na kome je navodno odlučeno da neće biti seče šume u jednom delu Košutnjaka, ali kako Jovanović objašnjava, zahtev nije uvažen, pa su zaključili da projekat nije trajno obustavljen.\nUdruženje tvrdi i da ima saznanje da se već duže vreme sprema plan koji će biti manja verzija originalnog, pa može kako upozoravaju da dođe do obmanjivanja javnosti, nuđenjem raznih ustupaka. To bi kako se dodaje a za početak bila manja kvadratura za objekte.\n"Da bi taj plan uspeo potrebni su pojedinci i grupe građana koji će se sami ponuditi da pomognu investitoru. Na kraju će doći mediji koji će proglasiti da je Košutnjak sačuvan tako što će biti posečeno “samo malo ili nekoliko” stabala, ali da će se ipak graditi novo naselje", objasnio je Dejan Jovanović.\nVest da će se seći drveće na Košutnjaku uznemirila je veliki broj građana, ali ih je i ujedinila oko ideje da odbrane "pluća Beograda".\nZahvaljujući velikom broju ljudi koji se tokom visokih temperatura i epidemije koronavirusa letos nisu libili da izađu na proteste, grupa građana poznata i kao Bitka za Košutnjak je uspela privremeno da zaustavi projekat veličine od oko 1,5 milijardi evra.\nARHITEKTE: ŠUMA NA KOŠUTNJAKU BI MOGLA DA POSTANE TRAVA NA KROVU PODZEMNE GARAŽE\nZAJEDNIČKA OBNOVA KOŠUTNJAKA\nMnogo stabala je posečeno kako se dodaje i iznad Topčiderskog parka i to utiče na kvalitet vazduha ali i na temperaturu, pa Udruženje Bitka za Košutnjak planira da pokrene inicijativu sadnje novih stabala.\n"Predložićemo da građani odlučuju gde će to da se radi, ali postepeno. Košutnjak je sađen pre skoro 90 godina, pa postepeno treba i seći stabla tamo gde se mora", navodi Jovanović.\nRealizacijom sličnih ideja bavi se i udruženje Šuma peva. Njihovo iskustvo koje svakodnevno dele putem društvenih mreža, pokazuje da nije jednostavno posaditi drvo u gradu, jer je to dozvoljeno samo na površinama koje nisu u nadležnosti Gradskog zelenila, odnosno da je ona dozvoljena samo na privatnim površinama ili oko zgrada.


10.01.2021 u 09:18\nKosovski Albanci će od marta najverovatnije ostvariti svoj vojni san, jer će preko Nacionalne garde Ajove biti ubačeni u NATO pešadiju. Pripadnici takozvanih kosovskih bezbednosnih snaga (nezvanične „kosovske vojske”) trebalo bi da postanu deo mirovnih misija Severnoatlantske alijanse u Iraku i Siriji. Albanske političke partije, koje su u kampanji za vanredne parlamentarne izbore, jednoglasno su se izjasnile da se prihvati poziv Amerike poslat prošle godine Prištini i odobrile su slanje pripadnika KBS-a u mirovne misije NATO-a, u sastavu američkih trupa. Takav potez mogao bi da dodatno destabilizuje ovaj deo Evrope, a spekuliše se da se na taj način Kosovo približava članstvu u NATO-u. Komandant KBS-a Rahman Rama najavio je da će od 2021. ova formacija prvi put biti deo vojne misije\nDodik: Neću podržati eventualno povećanje NATO snaga u BiH\nBANjALUKA – Predsedavajući Predsedništva BiH Milorad Dodik rekao je danas za RTRS da neće podržati odluku o eventualnom povećanju NATO snaga u BiH, koje zagovaraju američki kongresmeni, a očekuje Sarajevo. Dodik je istakao da se povećanje snaga NATO u BiH, posebno u distriktu Brčko, ne može ostvariti bez odluke Predsedništva BiH i njegove saglasnosti. Istakao je da nijedna vojna sila ne može da uđe u BiH bez sporazuma i konsenuza u Predsedništvu. „Kako će oni sad stacionirati snage, ako Predsedništvo ne odobri? A u Predsedništvu se odlučuje konsenzusom, a tu sam ja i ja sam protiv toga”, istakao je Dodik, javlja Tanjug. Poručio je da Republika Srpska u svom programu nema secesiju. „Ali, nismo spremni da trpimo stalne najave kako treba ukinuti Republiku Srpsku. I sad poručujem,


"Kongres da istraži Trampa zbog optužbi o nedoličnom seksualnom ponašanju"\nRejčel Kruks (L), Džesika Lids (C) i Samanta Holvej na konferenciji za novinare na kojoj su ponovo iznele optužbe na račun predsednika Donalda Trampa\nTri žene, koje su prošle godine optužile predsednika Donalda Trampa za nedolično seksualno ponašanje, obnovile su optužbe u ponedeljak i poručile da bi Kongres trebalo da istraže njihove navode.\nRejčel Kruks, koja je optužila Trampa da ju je prisilno poljubio pre 12 godina dok je radila na recepciji u sedištu njegove kompanje u Njujorku, rekla je da bi članovi Kongresa trebalo "po strani da ostave političku pripadnost i istraže Trampovu istoriju nedoličnog seksualnog ponašanja".\nKruks je govorila na konferenciji za novinare uz Samantu Holvej, koja je ustvrdila da je Tramp nepozvan ušao u garderobu za vreme izbora za mis SAD 2012. godine, i Džesiku Lids koja je optužila predsednika da ju je neprimereno dodirivao i ljubio dok je sedela pored njega u avionu, krajem 1970-tih godina.\nTokom prošlogodišnje predsedničke kampanje, više od 12 žena optužilo je Trampa za nedolično seksualno ponašanje i uznemiravanje u periodu od nekoliko decenija, ali je on tada demantovao sve optužbe. Uoči izbora, objavljen je i video snimak aktuelnog predsednika kako se hvali da može ženama da uradi bilo što zato što je slavan.\nBela kuća je u ponedeljak ponovo ocenila da je reč o "lažnim tvrdnjama".\n"Smatramo da su na te optužbe odgovorili rezultati izbora 2016. godine. Američki narod je za to znao i glasao je za predsednika", rekla je na konferenciji za novinare portparolka Sara Sanders.\nOptužbe protiv Trampa obnovljene su u trenutku kada se moćni ljudi iz sveta politike, zabave, medija i biznisa suočavaju sa otkazima i ostavkama zbog navoda o seksualnom zlostavljanju.\nI dok Tramp tvrdi da su optužbe protiv njega lažne, jedna od njegovih ključnih saradnica, ambasadorka u Ujedinjenim nacijama Niki Hejli, saopštila je u nedelju da bi "trebalo saslušati sve žene koje optuže nekog za seksualno zlostavljanje".\nNa pitanje da li Trampova pobeda na izborima znači da su birači doneli odluku u njegovom slučaju, Hejli je odgovorila: "To je na ljudima da odluče. Znam da je on izabran, ali bi žene uvek trebalo da budu u mogućnosti da iznesu svoju priču i svi mi trebalo da budemo spremni da ih saslušamo", kazala je američka ambasadorka.


Svečano otvorena izložba „Inspirisani Italijom“ u Galeriji Matice srpske pod pokroviteljstvom DDOR osiguranja - DDOR osiguranje\nGalerija Matice srpske je još jednom bila mesto okupljanja ljubitelja kulture i umetnosti koji su svojim prisustvom ispunili veliku salu tokom svečanog otvaranja izložbe „Inspirisani Italijom“ pod pokroviteljstvom Ministarstva kulture i informisanja Republike Srbije i DDOR osiguranja, člana italijanske Unipol grupe. Izložbu je svečano otvorila v.d direktor Italijanskog centra za kulturu u Beogradu Paola Kordone, a gostima su se obratili i upravnica Galerije Matice srpske dr Tijana Palkovljević Bugarski, predsednik Izvršnog odbora DDOR osiguranja dr Đorđo Markeđani. Uz umetnička dela inspirisana Italijom publika će uživati i u italijanskim kanconama u izvođenju Aleksandar Dujin Orchestra.\n„Veliko mi je zadovoljstvo i čast da vas večeras u ime Galerije Matice srpske pozdravim na otvaranju izložbe „Inspirisani Italijom“. Prošla i ova godina u svetskim muzejima posvećene su velikanima italijanske renesanse – Leonardu da Vinčiju i Rafaelu Santiju, a duh Italije i italijanske renesanse u Galeriji Matice srpske donosimo izložbom „Inspirisani Italijom“, koju večeras otvaramo. Izložba je nastala prošle godine u okviru obeležavanja 140 godina diplomatskih odnosa Republike Italije i Republike Srbije. Ona pruža drugačiji pogled na našu kolekciju, i zasnovana je na iskustvu poznavanja Italijanske umetnosti, stečenom kroz saradnju sa brojnim italijanskim partnerima proteklih petnaest godina. Pred vama je izbor slika, crteža i skulptura koji ilustruju bogatstvo i raznovrsnost uticaja italijanske umetnosti na srpske stvaraoce, kao i nekoliko grafika italijanskih majstora koji su im sasvim sigurno bili uzorni modeli. Najtoplije se zahvaljujemo Italijanskom institutu za kulturu u Beogradu, DDOR osiguranju i Ministarstvu kulture i informisanja Republike Srbije koji su omogućili realizaciju ove izložbe.“ izjavila je dr Tijana Palkovljević Bugarski, upravnica Galerije Matice srpske.\nObrativši se prisutnima, Paola Kordone je rekla: „ Izložba „Inspirisani Italijom“ je izbor najreprezentativnijih dela iz kolekcije Galerije Matice srpske i ilustruje odnose između Srbije i Italije. Umetnička dela koja su izložena predstavljaju inspiracije i italijanska iskustva srpskih slikara, koji su izučavali italijansku umetnost, a kroz čije radove je moguće indirektno upoznati radove italijanskih umetnika. Veze između Srbije i Italije se zasnivaju na bliskosti, kako na onoj geografskoj tako i na kulturološkoj. Ovi odnosi su i danas su veoma intenzivni, što pokazuje i izuzetna saradnja koju imamo sa Galerijom Matice srpske“.\n„Veliko je zadovoljstvo biti u prilici da se sa jednom od najeminentnijih instutucija kulture u državi, Galerijom Matice srpske podrži i zajednički realizuje izložba koja povezuje umetnost naroda Srbije i Italije. DDOR osiguranje pripada italijanskoj Unipol grupi i jednako kao umetnici čije radove predstavlja izložba „Inspirisani Italijom“, nalazi inspiraciju za svoj rad iz iskustva i snage Grupacije primenjujući ih na tržištu Srbije. Zbog ovih, gotovo paralelnih relacija umetnosti i poslovanja potpuno je prirodno da pružimo svesrdnu podršku ovakvom projektu.\nKao društveno odgovorna kompanija, DDOR osiguranje tradicionalno podržava aktivnosti koje unapređuju kvalitet života svojih sugrađana. Rukovodeći se ovakvom strategijom, prošle godine smo podržali više od 430 projekata i za to nedavno dobili prestižnu nagradu „Planeta biznis“ u kategoriji finansijskih institucija kao kompanija koje je najviše uložila u projekte korporativne društvene odgovornosti.Ogni nostra cognizione principia dai sentimenti. / Svaka naša spoznaja počinje sa osećanjima.\nIzreka fantastičnog Leonarda da Vinčija oslikava italijanski duh satkan od osećanja. Takođe, oslikava i viđenje jednog umetnika koji svojim delom pokreće osećanja. Izložba „Inspirisani Italijom“ dovodi u suptilnu vezu umetnost i osećanja dva naroda i stvara osnovu za bolje upoznavanje i prisniju saradnju“ rekao je dr Đorđo Markeđani, predsednik Izvršnog odbora DDOR osiguranja, člana italijanske Unipol grupe.\nIzložba „Inspirisani Italijom“, biće Predstavljena u periodu od 6. marta do 3. maja 2020. godine u Galeriji Matice srpske i posvećena je srpsko-italijanskim kulturnim i umetničkim vezama, odnosno srpskim umetnicima koji su uzore i inspiraciju za svoje stvaralaštvo pronalazili u umetničkoj tradiciji Italije i na taj način, uvodili srpsku umetnost u nove tokove. Isto tako, ova izložba daje pogled na duge veze Srbije i Italije na polju kulture i umetnosti kroz dela iz kolekcije Galerije Matice srpske.\nU okviru izložbe biće realizovan raznovrstan prateći program: stručna tumačenja i predavanja, edukativni programi i kreativne radionice za decu i mlade. Takođe, svake subote i nedelje u 13.00 i 17.00 sati održavaće se stručna tumačenja izložbe. Za više informacija o programu tokom trajanja izložbe posetite sajt Galerije Matice srpske www.galerijamaticesrpske.rs ili društvene mreže @galerijamaticesrpske.rs.\nPosetiocima će uz izložbu „Inspirisani italijom“ biti na raspolaganju interaktivni sadržaji kao i takmičenja na društvenim mrežama uz nagrade DDOR osiguranja i Galerije Matice srpske, a najmlađi posetioci Galerije će moći da se zabave i nauče o italijanskoj umetnosti i kulturi kroz specijalno pripremljen i za njihov uzrast prilagođen kviz u okviru postavke izložbe.\nVažno obaveštenje klijentima povodom virusa COVID-19 →


Ovlaživač vazduha – B 24 E – Trotec\nCena = 12.385,00 RSD / 12 mesečnih rata = 13.005,00 RSD\nOvlaživač vazduha B 24 E osigurava prijatnu klimu u prostoriji prirodnim isparavanjem. Sa vrhunskim, elegantnim dizajnom i bojama možete postaviti neke stilske naglaske u svom domu, kancelariji ili spa centru. Posebno u hladnoj sezoni, vlaženje je od posebnog značaja jer suv zimski vazduh i zagrejan vazduh mogu značajno da naruše naše zdravlje. Ispod vrednosti vlažnosti od 40 do 60% ne samo da se osećamo neprijatno, već se i naše sluzokože, oči i koža brže suše i veća je verovatnoća da ćemo se prehladiti. Bebe i mala deca su posebno osetljiva na suvu klimu, delom zato što su im disajni putevi ranjiviji. Ovlaživač B 24 E vam omogućava da potpuno automatski ovlažite vazduh u prostoriji i da dostignete optimalni nivo dobrog osećaja.


SVE VIŠE OBOLELIH U NOVOM PAZARU: Raste broj hospitalizovanih, kritično i u Raški | Novosti.RS\nTrenutno je u toj zdravstvenoj ustanovi i Specijalnoj bolnici Novopazarska Banja, u kojoj su smešteni pacijenti sa lakšom kliničkom slikom, na lečenju 122 pacijenta, od kojih je petoro na respiratorima, a troje na terapiji kiseonikom.\nRaste i broj onih koji se prvi put javljaju lekarima za pomoć, tako da je u kovid ambulanti od 137 pregleda, čak 82 su bila prva, što je ubedljivo najviše u poslednjih nekoliko nedelja.\nEPIDEMIJA U NOVOM PAZARU: Preminula tri kovid pacijenta, hospitalizovano 95 osoba\n19. 02. 2021. u 11:41\nKRITIČNO I U RAŠKI\nŠtab za vanredne situacije Raške saopštio je da je epidemiološka situacija izuzetno nepovoljna, a da je u poslednja tri dana od 150 testiranih građana čak 74 bilo pozitivno. U novopazarskim zdravstvenim ustanovama smešteno je 26 žitelja Raške.\nTestirano je 68 pacijenata, od kojih je trećina, odnosno, 23 bilo pozitivno.\nU Zavodu za javno zdravlje kažu da je situacija nestabilna, da su se građani sa lepim vremenom opustili i da se, pogotovo u ugostiteljskim objektima, ne pridržavaju propisanih mera poput održavanja distance.\nZdravstvene radnike brine i slab odziv Novopazaraca za vakcinaciju jer je do sada vakcinisano tek nešto više od 4.000 osoba, od kojih je 1.500 primilo i drugu dozu.\n- Uradili smo sve što je do nas, u gradu su otvorena četiri punkta za vakcinaciju i imamo dovoljno doza vakcina sva četiri proizvođača – poručio je direktor Zavoda Šefadil Spahić.\nRed ispred kovid ambulante u Raški\nU FEBRUARU 21 PREMINULI PACIJENT\nU novopazarskoj Opštoj bolnici, prema zvaničnim podacima, u februaru je umro 21 pacijent od posledica izazvanih korona virusom. Najviše ih je bilo iz ovog grada – 14, dok si u istom periodu preminula po tri žitelja Raške i Tutina i jedan iz Sjenice.\nvirus korona korona virus Raška Novi Pazar


godišnji horoskop za 2018. godinu Archives - Mesečni Horoskop za JUN 2020.\nHome » godišnji horoskop za 2018. godinu\nGodišnji horoskop za 2018. za sve Ovnove POSAO Poslovne prognoze za 2018. Dragi Ovnovi, Novu 2018. godinu ćete početi dinamično i uspešno. Efikasnim akcijama ćete učvrstiti svoj autoritet i stabilno poslovanje. ...[Pročitajte ceo članak]\nGodišnji horoskop za 2018. za sve Bikove POSAO Poslovne prognoze za 2018. Dragi Bikovi, Na početku 2018. godine nailazićete na prolazne teškoće u odnosima sa poslovnim partnerima po pitanju velikih i dugoročnih ...[Pročitajte ceo članak]\nGodišnji horoskop za 2018. za sve Blizance POSAO Poslovne prognoze za 2018. Dragi Blizanci, Na početku godine će imaćete kreativne ideje kako da poboljšate svoj posao, posebno ako imate sopstveni biznis i kako da ...[Pročitajte ceo članak]\nGodišnji horoskop za 2018. za sve Rakove POSAO Poslovne prognoze za 2018. Dragi Rakovi, Na početku nove 2018. godine Mars, vladar vašeg polja posla i karijere, pravi konjunkciju sa Jupiterom u vašem polju zabave. To ...[Pročitajte ceo članak]\nGodišnji horoskop za 2018. za sve Lavove! POSAO Poslovne prognoze za 2018. Dragi Lavovi, Početak 2018. godine vam je pogodan da poboljšate odnose sa radnim kolegama i podređenim osobama na poslu. Proširićete ...[Pročitajte ceo članak]\nGodišnji horoskop za 2018. za sve Device! POSAO Poslovne prognoze za 2018. Drage Device, Početak 2018. godine vam je pogodan za planiranje, dogovore i organizaciju poslovnih projekata i radnih zadataka koji vam ...[Pročitajte ceo članak]\nGodišnji horoskop za 2018. za sve Vage! POSAO Poslovne prognoze za 2018. Drage Vage, Početak 2018. godine je pogodan za sve Vage koje se bave privatnim poslom ili koje svoj posao rade od kuće. Imaćete dobar ...[Pročitajte ceo članak]\nGodišnji horoskop za 2018. za sve Škorpije! POSAO Poslovne prognoze za 2018. Dragi Škorpioni, Početak 2018. godine vam povoljan za dobar start na poslovnom polju. Vaš vladar Mars se nalazi u vašem znaku gde ...[Pročitajte ceo članak]\nGodišnji horoskop za 2018. za sve Strelčeve! POSAO Poslovne prognoze za 2018. Dragi Strelčevi, Usmerite napore ka pregovorima oko novih poslovnih projekata na početku 2018. godine i potrudite se da poboljšate ...[Pročitajte ceo članak]\nGodišnji horoskop za 2018. za sve Vodolije! POSAO Poslovne prognoze za 2018. Drage Vodolije, Na početku 2018. godine Mars koji vlada vašim poljem posla će prolaziti kroz Škorpiona gde je snažan, što će vam doneti ...[Pročitajte ceo članak]


Vučić ponudio pomoć Erdoganu u zaustavljanju vatrene stihije\n31.07.2021 | Info\nPredsednik Republike Srbije Aleksandar Vučić razgovarao je telefonom sa predsednikom Republike Turske Redžepom Tajipom Erdoganom i izrazio saosećanje povodom žrtava požara koji haraju turskom obalom.\nPredsednik Vučić je takođe izrazio spremnost da naša zemlja, u okviru svojih mogućnosti, pomogne u zaustavljanju vatrene stihije, kao i u otklanjanju njenih posledica, prenela je Služba za saradnju sa medijima predsednika Republike.\nZahvalivši na prijateljskoj podršci, predsednik Erdogan je, znajući da u odmaralištima na tamošnjoj obali boravi mnogo srpskih turista, rekao da turske vlasti čine sve za njihovu bezbednost.\nDvojica državnika su konstatovali da su bilateralni odnosi Srbije i Turske na visokom nivou, posebno njihova ekonomska saradnja, izrazivši nadu da će ona, uz postojeće mogućnosti, značajno napredovati.\nPredsednik Vučić i predsednik Erdogan su razgovarali i o situaciji u regionu. S tim u vezi, predsednik Vučić je izrazio očekivanje da će predsednik Erdogan i Turska nastaviti da pružaju podršku dijalogu Beograda i Prištine, kao jedinom načinu za rešavanje, za Srbiju, osetljivog pitanja Kosova i Metohije. Predsednik Erdogan je ovom prilikom potvrdio da potpuno podržava dijalog Beograda i Prištine.\nDvojica zvaničnika su razmotrili i različita globalna pitanja, sa uverenjem da će okolnosti uskoro dozvoliti da se sastanu i nastave svoj sadržajan razgovor. Predsednik Vučić je pozvao predsednika Erdogana u posetu Srbiji, što je šef turske države prihvatio i potvrdio da će da poseti našu zemlju.


Priznanje Košnici – Žepče za volonterski poduhvat 2010 - Institut za razvoj mladih KULT\nNVO altruista "SVJETLO", po treći put, organizirala je dodjelu priznanja za najbolje volonterske poduhvate godine. Javni poziv za dodjelu nagrade „BH volonterski poduhvat 2010“ obavljen je 5. decembra 2010. g. povodom Međunarodnog dana volontera/ki. Javnom pozivu se odazvalo 16 organizacija i pojedinaca kojima su na svečanoj dodjeli 12. februara 2011. g., u kongresnoj Sali hotela Holiday Inn, uručena priznanja, plakete i nagrade za najbolje volonterske akcije. Projekt je sufinansiran od strane Ministarstva civilnih poslova Bosne i Hercegovine, a podržali su ga i Skupština Kantona Sarajevo, Općina Novi Grad i hotel Holiday Inn.\nIskrene čestitke upućujemo djevojkama i predsjednici organizacije na ovom izuzetnom društvenom doprinosu, s porukom: „Volonteri nisu plaćeni, ne zato što je njihov rad besplatan, već zato što je njihov rad neprocjenjiv!“


Svečani koncert povodom Dana univerziteta u Nišu – 15.06.2009. | Nis-Music.net\nby Zoe_Jane · June 15, 2009\nPonedeljak 15.jun u 19h\nAtrijum Univerziteta ( Banovina)\nStudentski kulturni centar organizuje tradicionalni svečani koncert povodom dana Univerziteta 15. Juna. U programu će nastupiti Akademski mešoviti hor SKC-a, Ženski hor SKC-a, Dečiji hor SKC-a Vilenjaci, Anđela Bratić na flauti i solisti. Premijeru na ovom koncertu imaće i vokalne grupe koje čine članovi Akademskog hora, studenti Fakulteta umetnosti u Nišu. Na programu su dela klasične muzike i obrade popularnih melodija.\nU toku programa Rektor Univerziteta obratiće se prisutnima a biće upriličeno i\ntradicionalno Svečano uručenje pehara pobednicima Univerzitetske sportske lige 2008/09\nProgram svečanog koncerta sa imenima izvođača možete pogledati na\nTags: klasična muzikaSKC\nYU grupa uzdrmala Banovinu


'Zlatni orao' doziva - Sportklub\nJelena Trajković Autor:Jelena Trajković28. dec. 201716:00\nIako pogledom kroz prozor ne možete da budete sigurni koje je doba godine, štaviše, sigurno ne biste pomislili da je decembar, pred nama je ono što će nas podsetiti da nas od Nove godine deli samo nekoliko dana. Naravno, u pitanju je turneja Četiri skakaonice.\nNe morate da budete ljubitelj ski skokova da biste pratili Novogodišnju turneju, njoj niko ne može da odoli. Bilo da znate ispravno da izgovorite sve njene stanice (doduše Insbruk nije toliko težak) ili ne, sigurno ćete biti kraj malih ekrana od 29. decembra do 6. januara. Jer, Četiri skakaonice nikako ne želite da propustite.\nRazloga za to je mnogo, od toga da turneja izvlači ono najbolje iz skakača, pa sve do toga da je nezahvalno bilo šta predvideti. Na Četiri skakaonice ne pobeđuju uvek najbolji, ne trijumfuju uvek zvezde, slavi onaj ko trofej ‚Zlatnog orla‘ želi najviše. I zbog toga on za sve skakače ima gotovo istu vrednost kao Kristalni globus ili olimpijsko zlato, a nešto veću od svetskog zlata. Pobednici Novogodišnje turneje se pamte, jednostavno.\nVeć više od 50 godina, Austrija i Nemačka zajedno organizuju najprestižnije takmičenje u zimskim sportovima. Sve kreće iz Oberstdorfa, gde se održava jedino takmičenje u decembru, a potom se skijaši prvog dana Nove godine sele u Garmiš-Partenkirhen. Zatim sledi austrijski deo turneje, prvo skokovi u Insbruku 4. januara i na kraju veliko finale u Bišofshofenu. Sve četiri stanice deli tek nešto više od 400 kilometara, ali kada razmislite shvatite da skakači treba da izvedu 12 sjajnih skokova za devet dana, uključujući i kvalifikacije, što nije uopšte lako.\nKvalifikacije ove godine dobijaju novu ulogu, pošto je u Svetskom kupu ukinuto pravilo po kojem prva desetorica imaju garantovano mesto na glavnom takmičenju. Tako više neće moći da se desi da prvoplasirani u elitnom takmičenju preskoči kvalifikacije i dobije starni broj 50, pa se u duelu sa najboljim u kvalifikacijama bori za prolazak u drugu rundu. Sada nema nikakvih popusta zbog statusa, što može da unese novu dozu neizvesnosti.\nUpravo neizvesnost može da bude zajedničko za skoro sva izdanja turneje, iako je bilo i očekivanih, ali i iznenađujućih trijumfa. Od svih prethodnih 65 izdanja, jedno se izdvaja, a razlog je jednostavan – samo jednom u istoriji se desilo da jedan čovek slavi na sve četiri stanice Četiri skakaonice. To je pošlo za rukom Nemcu Svenu Hanavaldu u sezoni 2001/02, a svaki skakač koji je mislio da bi mogao da učini isto posle njega vrlo brzo je dobio otrežnjenje.\nTaj trijumf je Hanavaldovu karijeru učinio velikom, ali je i mnogima dao privid da je bio mnogo uspešniji nego što u stvari jeste. Nemački skakač je dva puta bio svetski šampion u ski letovima, a ima i po jedno olimpijsko i svetsko srebro na normalnoj skakaonice. Titule olimpijskog i svetskog prvaka osvajao je sa svojim timom, ali individualno nije uspeo da ponovi takav uspeh.\nAko gledamo šta je suprotno od Hanavaldovog dostignuća što se tiče uspeha, to mora da bude ono što je učinio Jane Ahonen tri godine ranije. Legendarni Finac je do prve od svojih pet pobeda došao tako što se nijednom nije našao na najvišem stepeniku pobedničkog postolja. Jednostavno, bio je najkonstantniji i pokazao je da je upravo to ono što donosi uspeh kada je reč o Novogodišnjoj turneji.\nAhonen je bio i ostao upamćen baš po tome što je turneja uvek izvlačila nešto posebno iz njega, pa tako ove godine treba obratiti pažnju na njega, uprkos činjenici da sa 40 godina ne skače kao sa decenijom ili dve manje. Svog poslednjeg ‚Zlatnog orla‘ osvojio je pre devet godina, a dve sezone ranije je trijumf podelio sa Čehom Jakubom Jandom, pošto su njih dvojica imali identičan broj bodova. Zamislite to, posle osam skokova, dvojicu skakača nije delilo ni 0,1 boda, što samo pokazuje koliko su bili sjajni.\nLegendarni Finac je, inače, rekorder po broju trijumfa na prestižnoj turneji, a osim pomenutih sezona, najbolji je bio i 2003. i 2005. godine. Po uspesima, najbliži mu je Jens Vajsflog, sa četiri trofeja, dok su Helmut Reknagel i Bjern Virkola osvojili po tri. Od aktivnih skakača, više od jedne pobede ima samo Austrijanac Gregor Šlirencauer, koji je dva puta uz vatromet u Bišofshofenu podizao ‚Zlatnog orla‘.\nIznenađenja je bilo mnogo, a kao najveće može da se okarakteriše trijumf Tomasa Ditharta pre pet godina. Austrijski ski skakač do tog trenutka i od tada nijednom nije pokazao ni delić sjaja kao tokom tih devet dana, a to potvđuje i činjenica da je sva tri podijuma tokom karijere ostvario baš na toj Novogodišnjoj turneji. Njegov jedini preostali veliki uspeh je timsko olimpijsko srebro u Sočiju pre skoro četiri godine, ali su za taj rezultat jednako zaslužni bili i Mihael Hajbek, Tomas Morgenštern i Šlirencauer.\nKada smo već kod Austrijanaca, moramo da se osvrnemo na činjenicu da su od Ahonenove poslednje pobede, pa do pre dve godine bili apsolutno dominantni. Pored Dithartovog trijumfa, iznenađujući su i oni koje su ostvarili Volfgang Lojcl i Andreas Kefler, a možda i Štefan Kraft. Uz njih četvoricu, slast pobede na Četiri skakaonice iskusili su i Šlirencauer i Morgenštern, koji su u to vreme već bili deo elite ski skokova.\nDominaciji austrijskih ski skakača kraj je došao pre dve godine, kada je Slovenac Peter Prevc imao sezonu za pamćenje, a baš na turneji Četiri skakaonice mogli smo da vidimo nagoveštaj šta nas čeka do kraja zime. Prošle godine najbolji je bio Kamil Stoh, koji je tako kompletirao sve najveće uspehe u svom sportu – Poljak je pre skoro pet godina postao svetski šampion, godinu dana kasnije je postao dvostruki olimpijski šampion, kao i osvajač Svetskog kupa.\nStoha sada čeka odbrana trona, a čini se da kandidata za trofej ima više nego ikada ranije. Ova sezona je specifična, pošto svi žele da najbolju formu dostignu u februaru, kada dolazi vreme za Zimske olimpijske igre u Pjongčangu, pa su spremni da žrtvuju Svetski kup. Dosadašnji deo sezone je i te kako zanimljiv i zamršen, a turneja Četiri skakaonice predstavlja pravi trenutak da se iskristališe situacija, koja trenutno ukazuje da je glavni favorit za trijumf Nemac Rihard Frajtag.\nFrajtag je za 16 dana u decembru upisao tri trijumfa, pošto prethodno 35 meseci nije uspeo da se nađe na najvišem stepeniku pobedničkog postolja. Nemac pred početak turneje ima 151 bod više od svog sunarodnika Andreasa Velingera, koji je jedan od četvorice koji su uspeli da dođu do pobede na prvih sedam takmičenja ove sezone. To što je trenutno vodeći u generalnom plasmanu često ne mora da znači ništa, setimo se samo prošle godine i činjenice da je Domen Prevc oduševio sve, a kada je došao trenutak da pokaže zašto je favorit samo je nestao.\n„Radujem se punim stadionima, sjajnim navijačima i pažnji koju ski skokovi dobijaju tokom Četiri skakaonice. Poseban je osećaj sedeti na startu i pogledati dole, a motivacija je velika svake godine. Uživam u svemu što mi se dešava poslednjih nedelja, ali sve to ne garantuje uspeh na Četiri skakaonice. U ski skokovima nekad ne možete dugo da zadržite dobru formu, ali možete da uživate i da budete mirni. To je moj plan“, naglasio je Frajtag.\nUz dvojicu nemačkih skakača, u dosadašnjem delu sezone istakao se i Norvežanin Danijel Andre Tande, koji nije uspeo da pobedi nijednom, ali je izuzetno konstantan. To potvrđuje i njegova treća pozicija u generalnom plasmanu, a dve pobede na prošlogodišnjim stanicama Novogodišnje turneje svakako ga svrstavaju među favorite. Svoje mesto među kandidatima za tron svakako imaju i Stoh, kao branilac titule, i Štefan Kraft, aktuelni osvajač Kristalnog globusa.\nZa ostale skakače koji su uspeli da trijumfuju ove godine, pored Frajtaga i Velingera, ne može da se kaže da su bili sjajni na ostalim takmičenjima. Najbolji plasman od njih trenutno ima Japanac Juniširo Kobajaši, koji je napravio veliko iznenađenje pobedom na samom startu sezone i drži sedmo mesto. Ostali nisu došli ni do 200 bodova na prvih sedam takmičenja, uključujući Damjana, koji ima 177. Zbog toga bi pobeda bilo koga od njih bila pravo iznenađenje.\nKandidata koji bi mogli da učine upravo to, da naprave iznenađenje, mnogo je, ali treba pomenuti Nemca Markusa Ajsenbihlera, Pjotra Žilu iz Poljske, ali i Roberta Johansona, koji se izdvojio kao treću skakač Norveške. Toj listi bi mogli da se pridodaju i sada već legendarni Norijaki Kasai, Poljak David Kubački, Karl Gajger iz Nemačke i Austrijanac Manuel Fetner. Šlirencauer se nedavno vratio posle odsustva zbog povrede kolena, pa bi trebalo obratiti pažnju i na njega, isto kao i na moguće buđenje Prevca, koji je imao još lošiji start sezone od prošlogodišnjeg.\nPred početak Četiri skakaonice, mi nećemo ništa predviđati šta će se desiti u narednih deset dana, osim da nas čeka mnogo uzbuđenja. Zbog toga vas savetujemo da budete uz Sport Klub i da zajedno ispratimo jedno od najmagičnijih takmičenja na svetu.\n29. decembar 16.30 kvalifikacije\n30. decembar 16.30 skokovi\n5. januar 17.00 kvalifikacije\n6. januar 17.00 skokovi\nAndreas WellingerBischofshofenDaniel Andre TandeGarmisch-PartenkirchenInnsbruckJelena TrajkovićKamil StochOberstdorfRichard FreitagSki jumping World CupSKpaketić18Stefan KraftVierschanzentournee


Književni konkurs „Zapisovi lirski krugovi“ – artija.net portal\nRok: 30. jul 2016.\n07/06/2016 03/08/2016 Artija net konkurs, poezija\nKnjiževno društvo „Zapis“ iz Gornjeg Milanovca raspisuje nagradni konkurs za najlepšu pesmu.\nNa Konkursu mogu učestvovati pesnici koji pišu na srpskom jeziku i koriste se srpskim ćiriličnim pismom. Pesme ne bi trebalo da budu duže od trideset stihova, a poželjno je da budu neobjavljivane. Međutim, s obzirom na to da je Konkurs nagradni, upozoravamo pesnike da ne šalju pesme koje su ranije nagrađivane, jer će – ako se to ustanovi – biti odbačene, odnosno eventualno dodeljena nagrada bila bi oduzeta.\nAutori tri najlepše pesme po izboru žirija biće nagrađene (nagrade su umetničke slike i knjige) dok će pesniku čije stvaralaštvo bude ocenjeno kao najsrodnije pesničkoj reči preminulog Zapisovog člana i člana Udruženja književnika Srbije Milutina Mijailovića pripasti memorijalna nagrada koja nosi njegovo ime. Njihove pesme sa još sedam pohvaljenih biće objavljene u Zapisovom letopisu God XVI.\nNa Konkurs dostavljati do tri pesme u po tri primerka i potpisane šifrom.\nUz pesme, u posebno zapečaćenom kovertu, ali sa ispisanom šifrom na prednjoj strani, dostaviti još:\n1. Razrešenje šifre sa kontaktima i\n2. Kraće bio-bibliografske podatke.\nKonkursne materijale, zaključno sa 30. julom dostaviti na adresu:\n(Za konkurs KD „Zapis“)\nVojvode Milana br 1.\n← Nagrada „Bojan Stupica“ Tomiju Janežiču\nJugoslovenska kinoteka obeležila jubilej →\nKonkurs za najboljeg aforističara – Čajetina 2016.


RTCG - Radio Televizija Crne Gore - Nacionalni javni servis :: Politika :: Cdu o Budvi: Grad čine ljudi\nPOLITIČKA IZJAVA 28. 09. 2015. 12:39 >> 12:28 3\nCdu o Budvi: Grad čine ljudi\nBudva je u političkoj, finansijskoj, organizacionoj i moralnoj krizi. Dugogodišnja loša politika i pogrešno vođenje lokalne uprave dobilo je epilog u optužnicama za teška krivična djela, konstatuje se u političkoj izjavi Crnogorske demokratske unije (Cdu), usvojenoj na jučerašnjoj sjednici Glavnog odbora stranke, održanoj u Budvi.\nIz Cdu-a poručuju da u postojećoj situaciji, odgovorni politički subjekti – političke stranke, nevladine organizacije i pojedinci - imaju političku i moralnu obavezu da učine sve što je potrebno da bi se povratilo povjerenje građana u institucije lokalne uprave i u demokratski proces.\n„Cdu je u više navrata – kroz saopštenja, izjave članova rukovodstva naše partije i Opštinskog odbora Cdu Budva, kao i kroz komunikaciju sa građanima, iznio principijelni stav da je potrebna izrada jednog sveobuhvatnog Sanacionog programa za oporavak Grada i Opštine. Taj program treba da stvori osnovu za sprječavanje daljeg propadanja i urušavanja i da otvori mogućnost za obnovu naše Budve. Ističemo da će to biti dugotrajan proces, koji će zahtijevati koncentrisan napor i saradnju svih koji svojim znanjem i spremnošću za politički i stručni angažman žele da doprinesu vraćanju Budve i cijele opštine na mjesto koje joj u Crnoj Gori pripada – ne samo u oblasti turizma“, navodi se u političkoj izjavi.\nU Cdu smatraju da je sada jasno da će se nova-stara vladajuća struktura, uprkos argumentovanih i opravdanih zahtjeva da se organizuju prijevremeni izbori, opredijeliti za odlaganje tog potrebnog čina sve do kraja mandata – do oktobra 2016. godine.\n„Cdu shvata tu činjenicu kao potvrdu potrebe da se politička aktivnost usmjeri prije svega na pripremu – u organizacionom i kadrovskom smislu – za izborne aktivnosti. Cdu potvrđuje svoje opredjeljenje da, kao crnogorska i građanska partija centra liberalno-demokratske orijenatacije, predano radi, kako na izgrađivanju svojih kapaciteta, tako i na iskrenoj i djelotvornoj saradnji sa pojedincima, grupama i partijama koji dijele slične stavove i vrijednosti“.\nKada izbori dođu, kako navode iz Cdu, ta stranka će ponuditi svim građanima budvanske opštine i svim političkim partnerima Sanacioni program.\n„Koji će, pored ostalog, biti utemeljen na našoj ideji i poruci svim građanima: Grad čine ljudi! Vratimo našoj Budvi i cijeloj opštini dostojanstvo, standard, poziciju i vrijednosti koje ona zaslužuje i koje zavređuju svi koji u njoj žive! Eto tako!“, navodi se u političkoj izjavi koju je Cdu usvojila na jučerašnjoj sjednici Glavnog odbora.\nBudva Crnogorska demokratska unija\nŠest osoba u Budvi kažnjeno sa ukupno 24.000\n"Who See" i "Beogradski sindikat" nastupili u Budvi\n29. 12. 2018. 2\nSjedište Cdu od januara na Cetinju\n25. 12. 2016. 5


Dani Vranja počeli maršom stazama oslobodilaca - Sjajne Vesti\nAutor Konstantin M. 26.01.2016 Nema komentara\nOslobođenje Vranja 1878. godine označeno je kao završni korak u oslobođanju srpskih zemalja od osmanske vlasti. U borbama za oslobođenje, prema sačuvanim dokumentima, poginula su 122 vojnika, a ranjenih oficira, podocifira i vojnika je bilo 229. Nastradali srpski ratnici sahranjivani su na više mesta, čak i na mestu pogibije, a u Moštanici (u mahali Osatica) počiva najveći broj srpskih vojnika.\nSvake godine 31. januara obeležava se Dan Vranja, i taj događaj je za većinu Vranjanaca od velike važnosti, jer uoči tog dana oni obeležavaju nekoliko događaja. Ski-kupom na Besnoj kobili, zatim maršom stazama oslobodilaca i predstavom u Vranju počelo je tradicionalno obeležavanje praznika Vranja.\nU subotu, na Besnoj kobili, vožen je Memorijal u skijanju „Đulbars i Kace“ u disciplini veleslalom, u čast dvojice profesora koji su ostavli neizbrisiv trag u razvoju skijaškog sporta u Vranju. Ovo je šesto po redu obeležavanje, a ujedno, ovo takmičenje je otvorilo skijašku sezonu na ovoj planini.\nSkoro 50 takmičara iz Vranja, Surdulice i Grdelice učestvovalo je u revijalnom takmičenju, a najbolji su Đorđe Dedinac (pobednik trke), Nenadu Petković i Jovan Stojanović (3. mesto). U kategoriji „pahulje“ najbolji je bio Sergej Mladenović i Nikolija Stolić, u mlađim cicibanima Dušan Trajković i Lenka Stanković, dok su najbolji stariji cicibani Andrija Đorđević i Kalina Pešić. U kategorijama dece, priznanja su pripala Andreju Stojanoviću i Mii Dedinac, kao i Davidu Đorđeviću i Anastasiji Veselinović, a među seniorima najbolja je bila Melanija Dedinac.\nTradicionalni marš „Stazama oslobodilaca Vranje iz 1878.“ održan je u nedelju, a na spomenik hrabrim srpskim vojnicima položeni su venci i cveće.\nTakođe, istog dana uveče, na sceni Omladinskog kulturnog centra Vranje izvedena je predstava Kralj Betajnove po tekstu Ivana Cankara. Ovu predstavu je organizovao Omladinski savez, a pubilka je bila oduševljena izvođenjem polaznika glumačke radionice.\nPosle početka Drugog srpsko-turskog rata, vojska kneževine Srbije je pokrenula ofanzivu na teritoriji današnje južne Srbije. Posle Grdeličke bitke je uspela da provali u Masuričku kotlinu, čime joj se put za Vranje praktično otvorio. Istovremeno su buknuli brojni ustanci širom južne Srbije, pa i u samoj okolini Vranja, a srpska komanda je, da bi se povezala sa ustanicima u Poljanici, poslala potporučnika Stepu Stepanovića sa zadatkom da osnuje ustanički bataljon, koji je odigrao veoma važnu ulogu u oslobođenju.\nSrpskim snagama je komandovao general Jovan Belimarković i bile su raspoređene duž desne strane Južne Morave, dok je osmanskim snagama komandovao divizijski general Asaf-paša. Njegove snage bile su raspoređene duž leve strane Južne Morave. Borba za oslobođenje je zvanično počela 26. januara, kada su srpske snage počele da se prebacuju na levu stranu Morave i kulminirala je velikom bitkom 31. januara, u kojoj je učestvovalo oko 22.000 vojnika, a završila se srpskom pobedom i zaplenjivanjem brojne osmanske opreme.\nU borbi za oslobođenje se, pored Stepe Stepanovića, istakao i potporučnik Stojičević koji je poginuo u borbama na Devotinu, kao i major Radomir Putnik, koji je bio zadužen za poteru za osmanskim vojnicima koji su posle bitke bežali prema Preševu i Bujanovcu.\nPosle Sanstefanskog sporazuma, Vranjanci su, uplašeni da ne potpadnu pod upravu kneževine Bugarske, poslali pismo srpskom knezu Milanu Obrenoviću s molbom da ne povlači srpsku vojsku iz Vranja. Međutim, posle Berlinskog kongresa Vranje je i zvanično postalo deo Srbije.\nU sklopu Dana grada biće otvorena prva fabrika izgrađena u industrijskoj zoni u Vranju „Geox“. Ova fabrika, prema ugovoru iz 2012. godine, trebalo bi da zaposli ukupno 1.250 ljudi. Radovi na izgradnji fabrike, koja se pruža na 21.000 kvadrata, počeli su marta 2014. godine, a izgradnja ove fabrike tretira se kao jedna od većih investicija u Srbiji, dok je u Vranju definitivno jedina.\nU okviru obeležavanja Dana grada 30. januara biće održan koncert Zdravka Čolića, a na sam Dan grada, 31. januar održaće se svečana akademija na kojoj će biti dodeljena gradska priznanja.\ntop vesti, sjajne vesti, fabrika, vranje, juzna srbija, juzna pruga, dani vranja, besna kobila, geox, oslobodjenje gradova, omladinski kulturni centar vranje\nDani Vranja počeli maršom stazama oslobodilaca postavio Konstantin M. 26.01.2016


Pregovori o federaciji se nastavljaju - 2002-02-27\nNa sastanku, koji je sazvao predsednik Jugoslavije Vojislav Koštunica, uèestvovali su predsednik Veæa graðana Savezne skupštine Dragoljub Miæunoviæ, savezni premijer Dragiša Pešiæ, federalni vicepremijer Miroljub Labus, premijer Srbije Zoran Ðinðiæ, srpski ministar policije ušan Mihajloviæ, predsednik Socijalistièke narodne partije Predrag Bulatoviæ, predsednik Srpske narodne stranke Božidar Bojoviæ i predsednik Narodne stranke Dragan Šoch. Iz kabineta jugoslovenskog predsednika kratko je saopšteno da je razmotren dosadašnji tok razgovora o preureðenju odnosa u federaciji i da utvrðeni elementi za dalje razgovore, koji treba da dovedu do rešenja kojim bi se uvažili i zaštitili interesi obeju federalnih jedinica u funkcionalnoj zajednièkoj državi.\nFederalni vicepremijer Miroljub Labus rekao je da je na sastanku DOS-a i koalicionog partnera iz Crne Gore data podrška formiranju razumne države koja æe biti funkcionalna i koja æe poštovati vitalne interese Srbije i Crne Gore.\nLider Narodne stranke Dragan Šoæ je naveo da zajednièka država treba da ostane, da bude funkcionalna i kao takva sposobna da uðe u Evropsku uniju, kao i da se otvori maksimalan prostor za Srbiju i Crnu Goru koliko je to u okviru te funkcionalnosti moguæe.\nDragoljub Miæunoviæ izjavio je novinarima u Palati federacije da æe predsednik Koštunica, premijer Srbije Ðinðiæ i potpredsednik Savezne vlade Labus prezentovati tu strategiju narednih dana visokom predstavniku Evropske unije za spoljnu politiku i bezbednost Havijeru Solani i najavio da sutra u Beograd dolaze Solanini savetnici. On je rekao da æe se u pregovorima o redefinisanju odnosa u federaciji insistirati na èetiri do pet elemenata - ekonomskim vezama, carini, tržištu i jednoj stolici u Ujedinjenim nacijama.\nMiæunoviæ je rekao da je na sastanku bilo reèi i o usvajanju zakona o saradnji sa Haškim tribunalom, te da æe definitvna odluka biti doneta u ponedeljak. Najavljujuæi da æe ekspertska grupa DOS-a sutra nastaviti rad po pitanju saradnje sa tim sudom, on je rekao da postoje tri verzije regulisanja te saradnje. Prva verzija je da postoji savezni zakon koji podrazumeva izruèenje, druga da postoji okvirni savezni zakon, a da izruèenje regulišu republike, a treæa podrazumeva direktno izruèenje primenom Statuta Haškog suda, rekao je Miæunoviæ. On je izbegao da odgovori da li su predstavnici crnogorske koalicije prihvatili predlog da savezni zakon podrzumeva izruèenje jugoslovenskih državljana.\nLider Socijalistièke narodne partije Predrag Bulatoviæ rekao je da je za njegovu stranku najprihvatljivije rešenje da se na federalnom nivou donese okvirni zakon o saradnji sa Haškim tribunalom, a da republièkim propisima bude regulisano izruèenje optuženih za ratne zloèine.


Porast nacionalista, ali proevropski blok dijeli većinu u EU\nEvropski glasači uzdrmali su politički establišment na izborima za Evropski parlament i najavili period neizvjesnosti dok Evropska unija pokušava da se nametne u odnosima sa SAD i Kinom, ocjenjuje Volstrit džurnal (The Wall Street Journal)\nGubitak većine koju su četiri decenije u Evropskom parlamentu držali tradicionalni desni i lijevi centar, zakomplikovaće ionako složeni proces odlučivanja u Evropskoj uniji, ali se ne očekuju dramatične promjene u evropskoj politici, pošto su, uprkos jačanju populističke desnice, komotnu većinu zadržale proevropske partije sa više od dvije trećine mandata, pišu svjetski mediji.\nPrema preliminarnim rezultatima, Evropska narodna partija (EPP) je osvojila 179 mjesta (2014. je osvojila 216), Progresivana alijansa socijalista i demokrata (S&D) 150 mjesta (185), Alijansa liberala i demokrata za Evropu (ALDE) 107 (69) i Zeleni 70 (52) u proevropskom bloku dok su na drugoj strani Evropski konzervativci i reformisti sa 58 (77), Evropa nacija i slobode (ENF) 58 (36), Evropa slobode i direktne demokratije (EFDD) 56 (42) i Ujedinjena evropska ljevica i Nordijska zelena ljevica (GUE/NGL) 38 (52), dok ima još 35 neopredjeljenih poslanika.\nEvropski glasači uzdrmali su politički establišment na izborima za Evropski parlament i najavili period neizvjesnosti dok Evropska unija pokušava da se nametne u odnosima sa SAD i Kinom, ocjenjuje Volstrit džurnal (The Wall Street Journal).\nPartije koje podržavaju EU, prema prvim zvaničnim projekcijama, zadržale su većinu u Evropskom parlamentu, dok su evroskeptici osvojili manje nego što se očekivalo, ukazuje američki list, ističući da će desni i lijevi centar koji su decenijama dominirali evropskom politikom sada morati da se oslone na liberale u centru.\nIshod izbora i neizvjesnost oko izlaska Velike Britanije iz EU će dodati nove poteškoće u već složnom procesu odlučivanja u Evropi, povećavajući rizik od razvlačenja debata, ocjenjuje Volstrit džurnal.\nMejnstrim grupe će također imati problema s evroskepticima u svojim redovima, ističe list – EPP s desnog centra će morati da odluči da li da se dalje smanji izbacivanjem Fideša (Fidesz) mađarskog premijera Viktora Orbana, dok lijevi centar S&D ima isti problem s rumunskim vladajućim socijaldemokratama koji su vodili snažnu anti-EU kampanju, a centristički liberali će morati da razmotre da li da nastave savez s evropskeptičnom partijom češkog premijera Andreja Babiša.\nIzlaznost širom Evropske unije premašila je 50 odsto prvi put u posljednje dvije decenije, što, kako ocjenjuje portal Politiko (Politico), ukazuje na obnovljenju relevantnost Unije dok Velika Britanija, zasad neuspješno, pokušava da izađe iz Unije, ali i sa sve većim spoljnim izazovima iz Rusije, Kine i SAD.\nIpak, kako navodi Politiko, haotični rezultati teško da će donijeti jasnu situaciju u predstojećim pregovorima za najviša mjesta u EU, među kojima su šef Evropske komisije, predsjednik Evropskog savjeta, predsjedavajući parlementa, kao i visoki predstavnik za spoljnu politiku.\nSve zajedno, pro-EU partije imaju značajnu većinu ali bez jasne ravnoteže moći, ocjenjuje Politiko, dodajući da iako Evropska narodna partija ima najviše mjesta, druge proevropske grupe – socijalisti, liberali i zeleni – zajedno kontrolišu 317 mjesta i tražiće da se ukine monopol konzervativaca u vodećim institucijama EU.\nJedan od većih događaja na Evropskim izborima je “zeleni talas” širom Evrope, sa značajnim dobicima Zelenih, ocjenjuje Juronjuz (Euronews).\nU nedeljama uoči izbora širom Evrope su, navodi Juronjuz, organizovani klimatski protesti, s masovnim učešćem đaka koji su propuštali nastavu kako bi digli svoj glas.\nZeleni su dvocifrenim rezultatima u najvećim evropskim zemljama, uključujujući zapanjujućih 20 odsto u Njemačkoj, ostvarili rekordne dobitke s mladim glasačima kao vodećim pozivom za akciju da se zaustavi globalno zagrijavanje, ističe agencija Frans pres (Agence France-Presse).\nEkološka partija je na putu da udvostruči rezultat u Nemačkoj iz 2014. godine, zbacivši socijaldemokrate s drugog mjesta, dok su u Francuskoj Zeleni na trećem mjestu s 12 odsto, a i u Austriji, Irskoj i Holandiji takođe su došli do dvocifrenog rezultata.\nS gubicima desnog i lijevog centra, Zeleni bi mogli imati odlučujući glas u Evropskom parlamentu, ukazuje AFP.\nNeuspjeli nalet populista\nPopulistički napad na EU nije uspio uprkos njihovim dobicima u Francuskoj i Italiji, ocjenjuje Blumberg (Bloomberg), dodajući da, prema prvim zvaničnim rezultatima, evroskeptične stranke nisu prošle kako se prije izbora strahovalo među mejnstrim strankama.\nDva velika izuzetka od šireg trenda u EU su Francuska i Italija, ukazuje Blumberg. Dok je u Francuskoj Nacionalni savez Marin le Pen (Marine) zabilježio tanku pobjedu, u Italiji je nacionalistička Liga Matea Salvinija (Matteo) ubjedljivo prva s preko 30 odsto, znatno više nego 17 odsto na prošlogodišnjim izborima u toj zemlji. S druge strane, dodaje Blumberg, opoziciona stranka lijevog centra Demokratska partija je na drugom mjestu, prestigavši populistički Pokret Pet zvijezda, koalicionog partnera Lige.\nNiz antiestablišmentskih, evroskeptičnih i populističkih partija će, prema preliminarnim zvaničnim rezultatima imati 29 odsto mjesta u Evropskom parlamentu, nešto manje nego u dosadašnjem sazivu, ukazuje Blumberg i podvlači da su različiti stavovi među njima o ključnim evropskim pitanjima dosad ometali njihovu saradnju.\nRezultati izbora, ističe Blumberg, ukazuju da će EU vjerovatno nastaviti dosadašnju politiku – distanciranje od protekcionističke trgovinske strategije predsjednika SAD Donalda Trampa (Trump), postepenu integraciju zone eura, traženje načina da se podijeli teret imigranata i čvrst stav prema pokušaju Velike Britanije da ponovo otvori pregovore o Bregzitu.\nMakronov neuspjeh, ali ne i katastrofa\nFrancuski predsjednik Emanuel Makron (Emmanuel Macron) doživio je neuspjeh, ali ne i katastrofu na izborima, ocjenjuje Fajnenšl tajms (The Financial Times), ističući da tanka pobjeda Nacionalnog saveza ekstremne desničarke Marin le Pen vjerovatno neće usporiti njegov reformski program kod kuće ili omesti njegove evropske ambicije.\nPoraz jeste nezgodan za Makrona, ali, kako dodaje britanski list, politički analitičari ukazuju da je razlika između Nacionalnog saveza i Makronove Republike u pokretu mala i da je zapravo stranka Le Pen dobila nešto manje glasova nego na prethodnim evropskim izborima 2014. kada je nad drugom strankom, tadašnjim desnim centrom UMP imala četiri odsto prednosti.\nAnalitičari takođe ocjenjuju da su francuski zeleni, koji su proevropski orijentisani i koji mogu da sarađuju s liberalima i ljevičarima u Evropskom parlamentu – prošli mnogo bolje nego što se očekivalo. Izbori su, međutim, potvrdili da su Makronova stranka i Nacionalni savez dvije glavne političke partije u Francuskoj, dok su tradicionalne desne i lijeve partije, koje su vladale više od 50 godina, sada osvojile manje od 10 odsto.\nEU možda dobila ono što joj je bilo potrebno\nPodijeljeni Evropski parlament je baš ono što je potrebno Evropskoj uniji, ocjenjuje Gardijan (The Guardian), dodajući da bi komplikovana većina mogla evropskoj skupštini donijeti prikladnu političku ulogu umjesto dosadašnje tehničke, uz veću međustranačku saradnju, ali i potencijalno veće interesovanje javnosti, što ukupno može podstaći zdrav razvoj EU.\nNedavni izbori u članicama EU su otrkili sve usitnjeniji politički pejsaž – velike partije postaju manje, manje postaju veće, a sada je ta fragmentacija pogodila i Evropski parlament, ukazuje Gardijan i ističe da je komplikovana ali i dalje prilično komotna proevropska većina manje uzbudljiv narativ od populističkog talasa koji nalijeće na temelje EU, ali je to izgleda ishod ovih izbora.\nRad u parlamentu, koji je posljednjih godina dobio dodatna ovlašćenja i sada ima glavnu ulogu u zakonodavnom procesu u EU, nesumnjivo će biti komplikovaniji, ali ne samo zahvaljujući napredovanju populista, podvlači Gardijan.\nOd prvih evropskih izbora 1979. parlament su kontrolisali lijevi i desni centar, odražavajući činjenicu da je velika većina građana EU živjela u zemljama kojima su vladale te stranke, piše Gardijan i ocjenjuje da sa stalnim slabljenjem centrističkih partija – u više članica vladaju stranke koji nisu ni u EPP ni u S&D – ima smisla što su dvije glavne grupe izgubile mjesta i što prvi put zajedno nemaju većinu.\nI sam tabor “manje EU” koji okuplja nacionaliste, suvereniste i evroskeptike, ukazuje Gardijan, odražava fragmentaciju s dubokim razlikama – poljska nacionalistička stranka Pravo i pravda i ekstremno desne Švedske demokrate su odbacile Salvinijevu alijansu zbog njegovog pozitivnog stava o ruskom predsjedniku Vladimiru Putinu; ekonomski, neke od njih su za ultraliberalno slobodno tržište, dok je Le Pen protiv “nekontrolisane globalizacije” i za veću javnu potrošnju; Salvini želi obavezan sistem raspodjele imigranata, dok iliberalne demokratije na istoku EU odbacuju takav sistem.\n#evropski parlament#izdvojeno#scc#evropski izbori\nSamit lidera EU-a: Prioritet je jačanje evropske ekonomije


Dodik - glavna meta zbog saradnje sa Putinom\n20.06.2018 23:26 | Srna\nBanjaluka - Cilj akcije britanskih obavještajaca, koji dolaze u BiH, jeste kompromitovanje i napad na predsjednika Republike Srpske Milorada Dodika i njegove saradnike, odnosno serija režiranih protesta i uličnih nemira kako bi se srušila vlast i postavila podobna “zapadna garnitura”, navodi se u dokumentu koji detaljno opisuje plan britanske obavještajne službe u BiH.\nPlan obuhvata i sprečavanje ruskog, navodno “zloćudnog” uticaja, a Dodik im je glavna meta zbog bratske i prijateljske saradnje sa Vladimirom Putinom.\n“Zadatak jedinice je jasan - nevojnim metodama raditi na promjeni ponašanja i načina razmišljanja lokalnog stanovništva radi postizanja političkih ciljeva”, navodi se u dokumentu koji je u posjedu Radio-televizije Republike Srpske /RTRS/.\nPrema navodima iz dokumenta, 40 britanskih obavještajaca samo su dio kontingenta 77. brigade Komande snaga za borbenu podršku koji će biti u sastavu misije EU “Altea”.\nU dokumentu se navodi da strani krojači igraju na duge staze, te da od svog plana neće lako odustati, čak i da aktuelna vlast Republike Srpske u oktobru ponovo dobije podršku birača.\nO akciji su, kako navodi RTRS, upoznati lideri vodećih bošnjačkih partija, Obavještajno-bezbjednosne agencije, ali i pojedini lideri Saveza za promjene, naročito Dragan Mektić, koji je početkom marta i posjetio Veliku Britaniju, razgovarao sa predstavnicima Doma lordova i sastao se sa baronesom Arminkom Helić, jednom od najvećih lobista bošnjačkih interesa i promoterom antisrpskih stavova.\nPolitički analitičar Rajko Vasić smatra da bi protesti u Banjaluci mogli imali dvojak efekat – kratkoročni i dugoročni.\n“Kratkoročni, ako upali – upali, srušićemo vlast i napravićemo haos, a dugoročni je taj da mnogo takvih protesta na dugi rok skrnave institucije, ubijaju povjerenje u njih i oduzimaju im legitimitet, što je i krajnji cilj svih ovih krojača koji su na Balkanu rasturili Jugoslaviju”, rekao je Vasić.\nOn smatra da je uvođenje naroda u političke igre opasno, te strankama koje se, umjesto stranačkog programa, kriju iza naroda, predviđa poraz.\n“Oni znaju da nemaju politički program koji bi ponudili ljudima, već pokušavaju da se uhvate sa narodom u kolo, da im žnarod nađe i svatove i mladu i da svira šargijuž. E, ne može! SDS ima odgovornost, jer to nije Srpska demokratska stranka Sarajeva, nego Republike Srpske i ne može se kriti iza naroda”, smatra Vasić.\nBrojni analitičari u Srbiji ocjenjuju da zapadni centri moći žele da srpski faktor stave potpuno pod kontrolu i da planiraju udar na Republiku Srpsku zbog izbora, a Srbiju zbog Kosmeta, te ocjenjuju da je akcija dobila svoju prvu fazu u Banjaluci.\nPolitički analitičar Dragomir Anđelković kaže da sve što započne u Republici Srpskoj planirano je da se prelije u Srbiju i da postane dio pritiska na Beograd.\n“Nedavno smo imali blokade saobraćaja zbog naglog skoka cene goriva. U pitanju su neosnovane blokade. To se dešavalo u Republici Srpskoj, pa se odmah prelilo u Beograd”, kaže Anđelković.\nStručnjak za međunarodne odnose Željko Budimir ocijenio je da to što je BiH predmet rada obavještajnih službi, nije ništa novo jer na ovim prostorima djeluju decenijama, te da je opasno što je BiH, u izbornoj godini, postala veliko političko igralište na kome velike sile ostvarju svoje interese.\n“Srpski politički akteri su dočekali ovo smutno vrijeme za srpski narod ponovo zavađeni. Mi pokušavamo objektivno da posmatramo i jasno je da politička situacija u BiH izaziva zebnju i strah”, rekao je Budimir.\nBudimir kaže da navodni uticaj Rusije ne terenu ne postoji.\n“Postoji diplomatska podrška Republici Srpskoj od Ruske Federacije i vrlo skromna ekonomska prisutnost u energetici”, naveo je Budimir.


Ova odluka MMF-a, po rečima Dinkića, predstavlja najveći uspeh na finansijskom planu Vlade Srbije u protekla tri meseca, pošto šalje međunarodnoj zajednici nedvosmislenu poruku da se u zemlji tri godine sprovodi dogovorena makroekonomska politika i da to garantuje stabilnost za ulaganja u Srbiju. U ovoj godini očekuje se 750 miliona dolara stranih direktnih investicija, od čega polovina treba da budu nove grin- fild investicije, rekao je Dinkić. On je istovremeno podsetio da to što je u poslednji čas izbegnut prekid aranžmana sa Međunarodnim monetarnim fondom znači da će po njegovom isteku, krajem 2005, Srbija dobiti i otpis preostalih 15 odsto obaveza prema Pariskom klubu, u iznosu od oko 700 miliona dolara. Zahvaljujući tome ukupni dug prema toj vrsti poverilaca će se na kraju svesti na 1,8 milijardi dolara.\nGuverner Narodne banke Srbije, govoreći o prodaji 88 odsto vlasništva države u Jubanci - za šta je javni tender pod nadzorom NBS raspisan 28.maja ove godine- konstatovao je da za privatizaciju ove banke, inače pete po veličini bilansne sume u Srbiji, postoji veliki interes. Do 19. juna svojim prijavama taj interes treba da potvrde potencijalni strateški partneri. Privatizacijom Jubanke investitor dobija mogućnost ulaska u ekspanzivno rastući bankarski sektor Srbije, ugledno ime, visoko stručne radnike i odgovoran menadžment, kvalitetnu mrežu filijala širom Srbije, restrukturiranu banku sa “ očišćenim” bilansima i šansu za dalji razvoj celokupnih aktivnosti Jubanke, konstatovao je Jelašić.\nSve do završne faze privatizacije Jubanke, neće biti raspisivanja novog tendera za banke u kojima država ima većinski paket akcija, rekao je ministar finansija Mlađan Dinkić, najavljujući prodaju manjinskih paketa akcija u Eksim i Aik banci, sa čime Vlada želi da ubrza privatizaciju državnih udela u ovim bankama. Po njegovim rečima, u srpski budžet će se uskoro sliti i oko 2 milijarde dinara, što je prihod od prodaje dela nekretnina banaka u stečaju.\nInteres koji pokazuju strane banke za ulazak na tržište bankarskih usluga u Srbiji i kupovinu banaka, guverner Jelašić je objasnio i činjenicom da bilansna suma bankarskog sektora stalno raste, tako da je krajem prošle godine dostigla nivo od 363 milijarde dinara. Uvećava se i depozitna baza i samo u prva četiri ovogodišnja meseca ojačana je za 10 odsto.U protekle tri i po godine banke su odobrile 224 milijarde dinara novih kredita, što je oko 3 milijarde evra, odnosno više od sredstava dobijenih od Svetske banke, MMF-a i Evropske unije zajedno, a što odslikava razvoj i poverenje u domaći bankarski sektor. Samo u prva četiri ovogodišnja meseca odobreno je 26 milijardi dinara, ili oko 360 miliona evra, novih kredita, pri čemu su 62 odsto od toga dobila preduzeća, rekao je Jelašić. Upravo takva ” zdrava struktura” kredita podstaći će razvoj investicija i omogućiti planirani rast bruto domaćeg proizvoda u narednim godinama od po pet odsto.\nTo, uz činjenicu da se u ovoj godini očekuje rast društvenog proizvoda veći od 6 odsto- iako je Srbija srednje zadužena zemlja- garantuje da nam ne preti dužnička kriza, ukoliko se nastavi ekonomska politika koju sprovodi sadašnja Vlada i kakvu je vodila prethodna u prve dve godine svog mandata, konstatovao je ministar finansija Mlađan Dinkić.


Kosovo vraćeno na agendu SB, “zahvalnost Rusiji i Kini” – BiGportal.ba\nKosovo vraćeno na agendu SB, “zahvalnost Rusiji i Kini”\nPitanje Kosova i Metohije je vraćeno na agendu Saveta bezbednosti UN.\nPrva naredna sednica na kojoj će biti razmotren izveštaj o stanju u južnoj srpskoj pokrajini zakazana je za 14. novembar.\n“Usvojen je program rada SB za novembar, gde je sednica o KIM ponovo vraćena na dnevni red i zakazana za 14. novembar”, rekao je Dačić.\nOn je objasnio da su neke zemlje i dalje tražile da Kosovo ne bude na dnevnom redu SB UN, ali nisu tražile i glasanje o tome, već su odluku prepustile predsedavajućem.\n“Želim da se zahvalim Kini na izuzetno važnoj podršci da Kosovo bude ponovo na dnevnom redu SB, kao i Rusiji i drugim članicama SB, koje su podržale taj predlog”, rekao je Dačić.\nKako saznaje agencija Beta, 14. novembra će biti razmatran izveštaj generalnog sekretara UN Antonija Gutereša o radu Unmika.\nGuterešov izveštaj je trebalo da bude razmatran u avgustu, ali je tada Savetu bezbednosti UN predsedavala Velika Britanija, koja se, kao i većina zapadnih zemalja, zalaže za proređivanje sednica o Kosovu, čemu se protive Srbije i Rusija.\nU septembru su Savetu bezbednosti predsedavale SAD, koje su takođe za promenu formata, dok je u oktobru predsedavajuća bila Bolivija, koja nije priznala nezavisnost Kosova. Danas je predsedavanje Savetu bezbednosti UN preuzela Kina.\nPrvi ovomesečni sastanak Saveta bezbednosti je bio posvećen konsultacijama o programu rada. Ministar spoljnih poslova Ivica Dačić rekao je prošlog meseca da je za Srbiju od suštinske važnosti da se očuva format sednica Saveta bezbednosti UN o Unmiku, posebno u vreme intenzivnih napora za pronalaženje kompromisnog rešenja u dijalogu s Prištinom.\nDačić je to rekao u razgovoru sa specijalnim predstavnikom generalnog sekretara UN i šefom Unmika Zahirom Taninom, za vreme njegove redovne posete Beogradu pred predstojeću sednicu Saveta bezbednosti UN o radu Unmika.\nU izveštaju koji je trebalo da bude predstavljen u avgustu Gutereš je pozdravio nastavak dijaloga Beograda i Prištine iako u razgovorima pod pokroviteljstvom Evropske unije nije bilo bitnijeg napretka. U izveštaju o Kosovu za period od 16. aprila do 15. jula, Gutereš je izrazio zabrinutost zato što posle šest meseci nije rešeno ubistvo srpskog političara Olivera Ivanovića usred dana u Kosovskoj Mitrovici i pozvao kosovske vlasti da pojačaju istragu i “koriste sve dostupne kanale pomoći”.


Papa u Crkvi pokrenuo dvogodišnje globalne konsultacije\nTanjug 10. oktobra 2021. 18:07\nVATIKAN – Papa Franja pokrenuo je danas dvogodišnje globalne konsultacije, koje bi mogle da promene način na koji Rimokatolička crkva donosi odluke, što bi moglo da ostavi uticaj dugo nakon završetka njegovog pontifikata.\nPobornici vide inicijativu „Za sinodalnu crkvu: zajedništvo, učešće i misija“ kao priliku za promenu dinamike moći i da se više čuje glas katolika laika, uključujuci žene i ljude na marginama društva, preneo je Rojters.\nKonzervativci, međutim, smatraju da je proces iz tri faze čisto gubljenje vremena, kao i da bi mogao da potkopa hijerarhijsku strukturu crkve koja ima 1,3 milijarde vernika širom sveta.\nNa misi u bazilici svetog Petra, papa Franja je rekao da katolici treba da imaju otvoren um po pitanju ovog procesa.\n„Da li smo spremni za avanturu ovog putovanja? Ili, da li se plašimo nepoznatog, da li preferiramo da uzmemo utočište u uobičajnim izgovorima tipa ‘beskorisno je’ ili ‘oduvek smo radili na ovaj način'“, zapitao je papa.\nU prvoj fazi, katolici u parohijama i biskupijama širom sveta razgovaraće o pitanjima da li crkva dovoljno sluša mlade, žene, manjine i osobe na marginama društva.\nPosle rasprava na nacionalnim i kontinentalnim nivoima, biskupi će se sastati u Vatikanu na mesec dana 2023. godine.\nOni će pripremiti dokument, a papa ce napisati Apostolsku pobudnicu, dokument koji izdaje katolička crkva, sa svojim stavovima, predlozima i, moguće, instrukcija o raznim pitanjima.\n„Hajde da ne dopustimo da naša srca budu zatvorena; hajde da ne ostanemo iskljičivi u našim uverenjima. Slušajmo jedni druge“, rekao je papa na misi pred 3.000 ljudi.\nOn je dodao da samo pape mogu donositi konačne odluke o doktrinarnim pitanjima.


Ćorić: Značajni iskoraci u privredi po svim parametrima | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nBy zoranm 27. децембра 2021. Novosti iz Komore, slide No Comments\nPredsjednik Privredne komore Republike Srpske Pero Ćorić izjavio je danas da je privreda Srpske u 2021. imala značajne iskorake po svim parametrima, što daje optimizam za ostvarivanje boljih rezultata u narednim godinama.\n„To znači da smo se privikli na virus korona i našli načine da se bolje organizujemo i radimo, uprkos svim problemima“, rekao je Ćorić u Banjaluci tokom novogodišnjeg prijema za novinare.\nOporavku privrede Srpske doprinio je, dodao je on, i oporavak najznačajnijih spoljnotrgovinskih partnera Srpske, a to su zemlje EU, te Srbija kao najveći partner u spoljnoj trgovini.\nOn je naveo da je Srpska za 10 mjeseci ove godine u odnosu na lani ostvarila fizičko povećanje obima proizvodnje za 12,7 odsto, izvoz je povećan za nekih 800 miliona KM, uvoz za 830 miliona KM, a ohrabruje i činjenica da je Poreska uprava Srpske prikupila oko 2,5 milijardi KM javnih prihoda ili 217 miliona KM više nego u toku 2020.\n„Upoređivati ovu sa prošlom godinom je nerealno, ali je optimistički zato što su svi pokazatelji pozitivni. Dobro znamo i da je 2019. godina bila loša kada je uporedimo sa 2018. Možemo konstatovati da smo sa pokazateljima u ovoj godini dostigli tu 2018“, ocijenio je Ćorić.\nPrema njegovim riječima, još mora postojati svijest o činjenici da je Srpska uslovno siromašna, da njen bruto domaći proizvod po glavi stanovnika nije prešao 10.000 KM i da se u narednom periodu mora učiniti daleko više napora u oporavku privrede i povećanjem privrednih aktivnosti.\nĆorić je istakao kao neophodan ulazak u proces digitalizacije i tehnološkog osavremenjivanja privrede i dodao da je Privredna komora u posljednje dvije godine sa partnerima, prvenstveno sa ministarstvima, radila posebno na digitalizaciji privrede.\n„Formiran je Centar za digitalizaciju i već kroz nekoliko projekata smo postigli velike rezultate. Angažovanjem konsultanata iz Srbije napravili smo digitalne strategije i edukovali naše domaće konsultante“, naveo je Ćorić.\nOn je kao problem za privredu naveo i nedostatak radne snage, i to one koja ima odgovarajuće kompetencije, podsjetivši da je u procesu dualnog obrazovanja Privredna komora zakonom dobila određene nadležnost.


Zvezda u finišu ispustila trijumf, Vojvodini goleada\nLUČANI - Fudbaleri Mladosti i Crvene zvezde odigrali su danas nerešeno 1:1 (0:1) u utakmici 15. kola Superlige Srbije.\nAktuelni šampion Srbije poveo je golom Slovenca Nejca Pečnika u 16. minutu, ali je remi domaćem timu doneo rezervista Saša Jovanović u finišu meča.\nIzabranici trenera Nenada Lalatovića su tokom većeg dela meča kontrolisali igru na blatnjavom terenu, mogli su ranije da reše meč da su prezicniji bili Darko Lazović i Nenad Gavrić, dok je Nikola Mijailović u 50. minutu pogodio stativu.\nMladost je u 89. minutu kaznila Zvezdine promašaje golom Jovanovića iz kontranapada.\nNajzanimljivi meč odigran je u Kragujevcu između Radničkog i Vojvodine, gde su gosti slavili uz "vatromet" golova.\nNovosadski tim je posle prvog poluvremena imao dva gola prednosti (3:1), ali je u nastavku Radnički za samo dva minuta stigao do egala. Iako je ostala sa igračem manje Vojvodina je pobedila golom veziste Mirka Ivanića, koji je obeležio meč sa tri pogotka, od kojih je jedan bio u svoju mrežu.\nČukarički je u poslednjih deset minuta uspeo da savlada subotički Spartak sa 2:0, dok je Voždovac posle preokreta bio bolji od niškog Radničkog, kao i Napredak u gostima nad Radom.\nNerešeno je bilo u mečevima OFK Beograd - Jagodina i Donji Srem - Novi Pazar.\nJesenji deo prvenstva zvanično se zatvara u sredu kada će se u odloženom meču sastati Voždovac i Novi Pazar, dok drugi deo sezone počinje 21. februara 2015. godine.\nRezultati i strelci 15. kola:\nVoždovac - Radnički Niš 2:1 (Nikolić 70. - Marjanović 25)\nRad - Napredak 0:1 (N'Daje 44)\nMladost - Crvena zvezda 1:1 (Jovanović 89. - Pečnik 16)\nOFK Beograd - Jagodina 1:1 (Gajić 35. - Šušnjar 84)\nDonji Srem - Novi Pazar 0:0\nČukarički - Spartak 2:0 (Todorović 84, Stojiljković 89)\nRadnički Kragujevac - Vojvodina 3:4 (Arsić 41, Ivanić autogol 54, Tiodorović 56. - Gaćinović 7, 39, Ivanić 45, 81)\nPartizan - Borac (15 sati)\nTabela: Partizan 35 bodova, Crvena zvezda 32, Vojvodina 29, Čukarički 28, Novi Pazar i OFK Beograd po 22, itd.\nLalatović: Primili smo gol iz prvog šuta\nTrener Crvene zvezde Nenad Lalatović rekao je da je razočaran remijem u Lučanima protiv Mladosti u 15. kolu Superlige.\n"Nemam mnogo šta da kažem. Prosto je neverovatno da smo primili gol u trenutku kada se Rajković prvi put isprljao na meču. Kontrolisali smo meč, promašili dosta šansi i na kraju primili gol iz prvog šuta gol", rekao je Lalatović na konferenciji za medije posle meča.\nOn je podsetio da je imao mnogo problema sa povredama igrača, pošto nije mogao da računa na Đorđa Rakića, Danijela Avramovskog, Vukana Savićevića i Luku Jovića.\n"Imali smo mnogo problema sa povredama igrača, pogotovo u napadu. Ponovo se pokazalo da nam je realizacija najveći problem", naveo je Lalatović.\nTrener Mladosti Nenad Milovanović priznao je Crvena zvezda bila bolja, ali da je njegov tim strpljivo čekao šansu i iskoristio je.\n"Zvezda je bila bolji rival, ali su naše izmene preokrenule tok meča. Teren je bio veoma težak i iziskivao je velike napore. U drugom poluvremeno dogovorili smo se da čekamo grešku Zvezde i iskoristili smo je", rekao je Milovanović.


Većina građana regiona veruje u korumpiranost policije\nSasa Đorđević i Bojan Elek iz BCBP na prezentaciji istraživanja 6. novembra 2018. u Beogradu\nVećina građana u regionu ne vidi policiju i vojsku kao garant bezbednosti i smatra da je policija korumpirana i politizovana. To, međutim, ne utiče na nivo njihovog poverenja u ovu instituciju.\nOvo je pokazalo istraživanje koje je u Albaniji, Makedoniji, Crnoj Gori, Srbiji, Bosni i Hercegovini i na Kosovu, uz podršku Evropske unije, sprovelo sedam organizacija civilnog društva okupljenih u mrežu „Pointplus“.\nPrema rezultatima istraživanja, najmanje bezbedno se osećaju građani Albanije i Makedonije, a najbezbednije građani Crne Gore i Srbije.\n„U Albaniji već duže vreme traje proces bezbednosne provere pripadnika pravosuđa i policije, a veliki broj nosilaca ovih funkcija je preventivno napustio te pozicije i nije želeo da se podvrgne procesu provere, što je poljuljalo poverenje u institucije. U Makedoniji se, nakon dvogodišnje blokade svih institucija, sprovode velike reforme. U sklopu njih je bivša ministarka unutrašnjih poslova osuđena na zatvorsku kaznu“, kaže istraživač Beogradskog centra za bezbednosnu politiku (BCBP) Bojan Elek koji je u Beogradu predstavio rezultate zajedničkog istraživanja.\nNajviši stepen poverenja u policiju imaju građani Kosova, zbog, kako navodi Elek, relativno nove institucije kao što je kosovska policija.\nParalelno sa porastom poverenja u policiju, raste i broj građana regiona koji smatraju da je policija korumpirana i politizovana, pokazuje istraživanje.\nPreko 70 posto građana zemalja u kojima je sprovedeno istraživanje smatra da političari imaju uticaj na rad policije (najveći broj u BiH i u Albaniji).\nKada je reč o percepciji korumpiranosti policije, Srbija je lider u regionu, gde sedam od deset građana veruje da je ta institucija korumpirana.\nTradicionalno, kao najkorumpiraniji u Srbiji su prepoznati saobraćajni policajci, iza kojih slede pripadinici Kriminalističke policije. Najmanje korumpirani deo policije, prema nalazima istraživanja, su pripadnici Specijalnih jedinica.\nTo što se ne pouzdaju u policiju, misle da je korumpirana i podložna uticaju političkih interesa, nije uticalo na poverenje koje građani daju toj instituciji. Ovaj paradoks, istraživač BCBP-a Saša Đorđević objašnjava time da je „korupcija postala normalna pojava u zemljama regiona“.\n„To je sindrom koji postoji u većini postkomunistričkih, tranzicionih država. Posledica takvog utiska je da građani ne zahtevaju odgovornost za koruptivno ponašanje“ naveo je Đorđević.\nVećina građana zemalja u kojima je sprovedeno istraživanje veruje da se njihove države bore protiv korupcije, ali ne na pravi način, odnosno ne vide rezultate te borbe.


V. B. 24. septembra 2017. 19:06\nDemohrišćanska stranka predvođena Angelom Merkel na parlamentarnim izborima u Nemačkoj osvojila je 32,5 odsto glasova, Socijaldemokratska stranka na čelu sa Martinom Šulcom 20 odsto, dok je na trećem mestu Alternativa za Nemačku (AfD) sa 13,5 procenata, pokazuju ankete.\nPolitički analitičari naglašavaju da u Berlinu, najverovatnije, neće biti promena i da će demohrišćani sa Merkelovom na čelu nastaviti da vladaju u takozvanoj velikoj koaliciji sa socijaldemokratama.\nBez Merkelove ili protiv njene volje u Berlinu neće moći da bude formirana nijedna vlada, kažu analitičari, ukazujući na to da će Nemci birati, pre svega, demohrišćane, za koje se procenjuje da mogu da dobiju oko 35 do 37 odsto glasova.\nU skladu sa istraživanjima javnog mnjenja i raspoloženjem građana, u Berlinu najverovatnije neće biti političkih promena, a to bi moglo da znači da bi i u odnosu prema evropskim temama kao i evropskom putu Srbije spoljna politika i podrška Nemačke mogla da ostane nepromenjena.\nNa izborima, za koje pravo glasa ima tačno 61,5 miliona Nemaca, očekuje se da bi drugoplasirana partija, sa oko 22 odsto glasova, trebalo da bude Socijaldemokratska partija (SPD) Martina Šulca, „izazivača“ Merkelove, dok bi treća po snazi u Bundestagu mogla da bude desničarska Alternativa za Nemačku (AfD), partija dobrostojećih muškaraca i evroskeptika koja je najviše političkih poena dobila na temi izbeglica.\nKo će s Merkelovom vladati Nemačkom, ali i Evropom, otvoreno je pitanje, a analitičari veruju da je nastavak vlade „velike koalicije“ između njenih demohrišćana i socijaldemokrata Martina Šulca sasvim moguć i očekivan.\nNe isključuje se, međutim, ni mogućnost takozvane „Jamajka koalicije“, u bojama zastave te ostrvske zemlje.\nTo bi bila koalicija između demohrišćana (crni), partije Zeleni (zeleni) i liberala (žuti), koji će na čelu sa mladim Kristijanom Lindnerom, za koga se kaže da je „novi Genšer“, ponovo ući u Bundestag.\nProtest antifašista u Berlinu zbog ulaska AfD-a u Bundestag\nUragan „Vilja“ dostigao petu kategoriju\nMerkelova ne planira da ode s vlasti?\nMerkelova primila dosad najjači udarac, nokaut je pitanje…


EU ZAPRETILA KURTIJU I MUSTAFI: NE PROVOCIRAJTE! | Vestinet.rs\nPočetna TEMA DANA\tEU ZAPRETILA KURTIJU I MUSTAFI: NE PROVOCIRAJTE!\nEU ZAPRETILA KURTIJU I MUSTAFI: NE PROVOCIRAJTE!\nPortparol EU Maja Kocijančić, kako se navodi, pozvala je Kosovo i Srbiju da se suzdrže od davanja izjava i da je EU ponovo pozvala na brzo obnavljanje dijaloga između Kosova i Srbije i ukidanje taksi na srpsku robu.\n„Evropska unija ohrabruje i Kosovo i Srbiju da se kreću napred ka potpunom obnavljanju razgovora i suzdržavaju se od akcija i izjava koje mogu biti shvaćene kao provokacija.\nNaš stav o taksama koje je Kosovo uvelo za robu iz Srbije i Bosne i Hercegovine je jasan: Kosovo bi trebalo da ukine takse“, navode u odgovoru za „Gazetu Ekspres“ iz EU.\nKocijančić nije komentarisala kašnjenje u formiranju vlade, iako je rekla da to treba učiniti po unutrašnjim procedurama.\nKocijančić je podsetila stranke koje će formirati sledeću vladu da očekuju rad u oblastima, poput vladavine zakona i ekonomskog razvoja.\n„Nova vlada treba da bude formirana u skladu sa internim procedurama. Za Kosovo i novu vladu važan je rad na napredovanju u oblasti reformi, podrške ekonomskom i socijalnom razvoju i vladavini zakona, kao i rad na ponovnom pokretanju dijaloga sa Srbijom, uz posredstvo Evropske unije“, rekla je Kocijančić.\nOvo će biti od koristi građanima Kosova i celom region, smatraju u EU.\nDok je odlazeća vlada govorila da će uvećane takse na srpsku robu biti ukinute tek kada srpska država prizna Kosovo, pobednici poslednjih izbora na Kosovu, Pokret Samoopredeljenje i Demokratski savez Kosova, već su najavili reciprocitet umesto takse.\nLider Samoopredeljenja Aljbin Kurti rekao je da je bolja mera od takse potpuni reciprocitet, dok je Isa Mustafa rekao da takse neće nestati i da će njegova stranka primeniti kriterijum reciprociteta.\nAljbin KurtiEUIsa Mustafa\nEvo Morales: Da sam prihvatio avion od SAD, odveli bi me u Gvantanamo!\nALEKSANDAR BOCAN-HARČENKO: Nigde u svetu ne bi mogao da postoji ovakav centar, osim u Srbiji!


Novak Djokovic i Tijana Boškovic najbolji u 2019.\nNovak Djoković i Tijana Bošković najbolji u 2019.\nizvor: agencije foto: 28.12.2019\nNovak Djoković je ove godine osvojio dve grend slem titule, dva Mastersa i turnir u Tokiju.\nU najdužem finalu Vimbldona, koje je trajalo četiri sata i 57 minuta, Djoković je pobedio Rodžera Federera sa 3:2. Spasio je dve meć lopte pri rezultatu 8:7 u petom setu i to na servis protivnika. Djoković je na Vimbldonu osvojio petu titulu i 16. grend slem trofej u karijeri.\n"Zahvaljujem OKS-u na ovom izuzetno dragom priznanju. Olimpijski duh je nešto što večno živi u svakom od nas sportista. Svaka olimpijska godina je zaista posebna i nešto čemu se posebno radujem. Ova 2020. godina je nova prilika za mene lično i za svakog sportistu da se bori za medalju, da Srbiji donesemo što više medalja", poručio je Djoković u video poruci.\n"Još jednom od srca hvala, želim da vam 2020. godina donese ljubav, mir, zdravlje, sreću i naravno puno sportskih uspeha", dodao je Djoković.\nNagrada za životno delo, odnosno trofej "Olimpijsko srce general Djukić" dodeljena je predsedniku Evropske odbojkaške konfederacije Aleksandru Boričiću.